
I. INTRODUCERE 


Prezentul ghid își propune să trateze subiectul confidenţialității (privacy), a protecției datelor 
(data privacy) și a securităţii cibernetice (cybersecurity) a copiilor în mediul online. 


Securitatea cibernetică sau securitatea online este o modalitate eficientă de a asigura protecția 
datelor personale, cele două fiind indisolubil conectate într-o eră a digitalizării și a tehnolosizării 
precum cea pe care o trăim în prezent. 


Petrecând foarte mult timp online, copiii se confruntă din ce în ce mai mult cu ameninţări în 
acest mediu, cu încălcări ale protecţiei și confidenţialității datelor, cu pericole și cu provocări de 
securitate cibernetică, inclusiv violenţă și incidente legate de pedofilie și cyberbullying (bullying 
prin folosirea tehnologiilor digitale; se poate întâmpla pe reţelele de socializare, pe platformele 
de schimb de mesaje, pe platformele de jocuri și pe telefoanele mobile - este vorba despre un 
comportament indezirabil, frecvent, care are scopul de a-i speria, înfuria sau umili pe cei vizați)!. 


Școala online a devenit și ea o realitate a zilelor noastre, acest fapt însemnând o expunere din ce 
în ce mai mare a copiilor la agresiune și violență în mediul virtual. Este foarte important să existe 
un echilibru între siguranţa elevilor în mediul online în timpul activităților specifice de predare și 
învăţare și activităților extrașcolare, pe de o parte, și efectele contactului cultural direct în 
comunitate, pe de altă parte. 


Conștientizarea riscurilor, pregătirea părinților și comunicarea cu copiii despre protecția datelor 
cu caracter personal și pericolele din mediul online sunt extrem de importante și sunt 
complementare activităților desfășurate în școli. 


Ghidul reflectă o preocupare sporită pentru 
dreptul la viața privată a copiilor și pentru 
interesul superior al acestora, care „se 
circumscrie dreptului copilului la o dezvoltare 
fizică și morală normală, la echilibru socioafectiv 
și la viața de familie”?. 


Mediul digital nu a fost conceput inițial pentru 
copii, dar joacă un rol semnificativ în viața 
acestora, fapt pentru care noi, adulţii, trebuie să 
ne asigurăm că în toate acțiunile privind 
furnizarea, reglementarea, proiectarea, 
gestionarea și utilizarea mediului digital, 
interesul superior al fiecărui copil este un aspect 
primordial. 


Atunci când se ia în considerare interesul superior al copilului, ar trebui să se țină cont de toate 
drepturile copiilor, inclusiv de dreptul lor de a căuta, de a primi și de a distribui informaţii, de a 
fi protejaţi de eventuale suferinţe, jigniri sau insulte la care ar putea fi expuși, de a li se acorda 
atenţia cuvenită tuturor opiniilor pe care aceștia le au, de a se ţine cont de dorinţele sau/și de 
alegerile lor în ceea ce privește anumite activități pe care vor să le desfășoare și să li se asigure 
transparenţă în evaluarea interesului lor și în criteriile care au fost folosite în această evaluare. 


Mai mult, Regulamentul 679/2016, cunoscut mai ales ca GDPR, îi obligă pe cei care prelucrează 
date cu caracter personal să furnizeze informaţiile legate de prelucrarea datelor personale „într- 


1 UNICEF, Cyberbullying: Ce este și cum îi punem capăt? 10 lucruri pe care adolescenții vor să le știe despre cyberbullying. Disponibil la: 
https: //www.unicef.org/moldova/articole/cyberbullying-ce-este-%C8%99i-cum-%C3%AEi-punem-cap%C4%83t 


2 Legea nr. 272/2004 privind protecția și promovarea drepturilor copilului, art. 2, alin. 1 și 2: „(1) Prezenta lege, orice alte reglementări 
adoptate în domeniul respectării și promovării drepturilor copilului, precum și orice act juridic emis sau, după caz, încheiat în acest domeniu se 
subordonează cu prioritate principiului interesului superior al copilului. 


(2) Interesul superior al copilului se circumscrie dreptului copilului la o dezvoltare fizică și morală normală, la echilibru socioafectiv și la viața 
de familie”. Disponibil la: https://legislatie.just.ro/Public/DetaliiDocument/156097 


3 United Nations, Convention on the Rights of the Child, pct. B, Interesul superior al copilului 

o formă concisă, transparentă, inteligibilă și ușor 
accesibilă, utilizând un limbaj clar și simplu, în 
special pentru orice informaţii adresate în mod 
specific unui copil.”4 


Confidenţialitatea este vitală pentru libertatea, 
demnitatea și siguranța copiilor și pentru 
exercitarea drepturilor lor. Datele personale ale 
copiilor sunt prelucrate pentru a le oferi beneficii 
educaționale, de sănătate sau alte beneficii care 
pot contribui la dezvoltarea lor armonioasă. 
Ameninţările la adresa confidenţialității datelor 
copiilor pot apărea din colectarea și prelucrarea 
datelor personale de către instituţiile publice, 
companii și alte organizaţii, precum și din activități 
criminale, precum furtul de identitate. 


Ameninţările pot apărea din surse multiple, cel mai frecvent întâlnite fiind: 


e activitățile proprii ale copiilor: navigare pe internet, jocuri online, socializare în mediul 
virtual, mai ales pe reţelele de socializare etc.; 


e activitățile membrilor familiei: publicare/partajare de informaţii și material media (text, 
fotografii, clipuri, înregistrări audio-video etc.) cu și/sau despre un copil etc.; 


e activităţile altora: colegi, profesori sau străini care împărtășesc informații și material media 
cu și/sau despre un copil, indiferent dacă informaţiile au fost obținute din interacțiunea 
directă cu copilul sau provin din alte surse.? 


Supravegherea digitală a copiilor și orice prelucrare automată asociată a datelor personale trebuie 
să respecte dreptul copilului la viață privată. Aceasta nu trebuie să fie efectuată în mod constant, 
discriminatoriu sau fără știrea copilului, iar în cazul copiilor foarte mici, fără știrea părinţilor sau 
a tutorilor acestora. 

Supravegherea digitală a copiilor nu ar trebui să aibă loc fără a se respecta dreptul acestora de a 
se opune unei astfel de supravegheri în medii comerciale, în medii educaţionale și de îngrijire și 
ar trebui să se ia întotdeauna în considerare mijloacele cele mai puțin intruzive disponibile pentru 
respectarea confidențialităţii lor. 


Mediul digital ridică probleme deosebite părinților în ceea ce privește respectarea dreptului 
copiilor la viață privată. Tehnologiile care monitorizează activitățile online din motive de 
siguranță, cum ar fi dispozitivele și serviciile de urmărire, dacă nu sunt implementate cu atenţie, 
pot împiedica un copil să acceseze o linie de asistență dedicată lor (119 - “telefonul copilului”, 
număr unic la nivel național) spre exemplu, ceea ce ar putea însemna, într-un anumit context, că 
sănătatea, integritatea fizică și psihică sau chiar viața unui copil ar putea fi puse în pericol. 


Părinţii și/sau cei care au copiii sub supraveghere ar trebui să fie sfătuiți cu privire la practicile 
prin care pot respecta și proteja intimitatea copiilor în raport cu mediul digital, păstrându-i în 
același timp în siguranţă. 


Monitorizarea, de către părinţi, a activităţii digitale a unui copil ar trebui să fie proporțională și 
în conformitate cu vârsta și cu etapa de dezvoltare în care se află acesta (nu impunem același 
nivel de control parental unui adolescent în vârstă de 15 ani, așa cum am proceda cu un copil de 
8-9 ani). 


+ Regulamentul 679/2016, art. 12, alin. 1. Disponibil la: 
https: //eur-lex.europa.eu/legal-content/RO/TXT/PDE/?uri=CELEX:32016R0679&from=RO 
5 United Nations, Convention on the Rights of the Child, pct. E, Dreptul la confidenţialitate, 67 

Protecție suplimentară este acordată datelor 
cu caracter personal ale copiilor, deoarece 
copiii sunt mai puţin conștienți de riscurile și 
consecințele  partajării datelor și de 
drepturile lor. 


Orice informaţie adresată în mod special unui 
copil ar trebui adaptată pentru a fi ușor 
accesibilă, folosind un limbaj clar și simplu. 


Pentru majoritatea serviciilor online este 
necesar consimțământul părintelui sau al 
tutorelui pentru a prelucra datele personale 
ale unui copil până la o anumită vârstă. Acest 
lucru se aplică site-urilor de rețele sociale, 
precum și platformelor pentru descărcarea 
de muzică și cumpărarea de jocuri online. 


Companiile (și, în general, orice operator de date, inclusiv școlile) trebuie să depună eforturi 
rezonabile*, ținând cont de tehnologia disponibilă, pentru a verifica situaţiile în care 
consimțământul dat este cu adevărat în conformitate cu legea. Acest lucru poate implica 
implementarea măsurilor de verificare a vârstei, cum ar fi adresarea unei întrebări la care un 
copil nu ar putea răspunde sau solicitarea adresată minorului de a furniza e-mail-ul părinţilor săi 
pentru a se putea obține acordul scris al acestora. 


Articolul 8 din Regulamentul UE nr. 679/2016, privind protecţia datelor personale, stabilește 
condiţiile aplicabile în ceea ce privește consimțământul copiilor în legătură cu serviciile societății 
informaţionale și anume: în cazul oferirii acestor servicii” în mod direct unui copil, prelucrarea 
datelor cu caracter personal ale unui copil este legală dacă acesta are cel puţin vârsta de 16 ani. 


Dacă vârsta copilul este sub limita de 16 ani, respectiva prelucrare este legală numai dacă și în 
măsura în care consimțământul respectiv este acordat sau autorizat de titularul răspunderii 
părintești asupra copilului. Operatorul depune toate eforturile rezonabile pentru a verifica în 
astfel de cazuri dacă titularul răspunderii părintești a acordat sau a autorizat consimțământul, 
ţinând seama de tehnologiile disponibile. 


De asemenea, considerentul (38) din Regulament prevede: “copiii au nevoie de o protecţie 
specifică a datelor lor cu caracter personal, întrucât pot fi mai puţin conștienți de riscurile, 
consecințele, garanţiile în cauză și drepturile lor în ceea ce privește prelucrarea datelor cu 
caracter personal. Această protecţie specifică ar trebui să se aplice în special utilizării datelor 
cu caracter personal ale copiilor în scopuri de marketing sau pentru crearea de profiluri de 


* Orientările 05/2020 privind consimțământul în temeiul Regulamentului 2016/679, Versiunea 1.1, Adoptate la 4 mai 2020, p 33: “Caracterul 
rezonabil, atât în ceea ce privește verificarea faptului că un utilizator are vârsta minimă pentru a da consimțământul în nume propriu, cât și în 
ceea ce privește verificarea faptului că persoana care acordă consimțământul în numele unui copil este titulară a răspunderii părintești, poate 
depinde de riscurile inerente prelucrării, precum și de tehnologia disponibilă. În cazurile cu risc scăzut, verificarea răspunderii părintești prin e- 
mail poate fi suficientă. În schimb, în cazurile cu risc sporit, ar putea fi oportun să se solicite mai multe dovezi, astfel încât operatorul să poată 
verifica și păstra informaţiile în temeiul articolului 7 alineatul (1) din GDPR. Serviciile de verificare furnizate de o parte terță de încredere pot 
oferi soluţii care să reducă la minimum volumul de date cu caracter personal pe care operatorul însuși trebuie să îl prelucreze.”. Disponibil pentru 
download direct, la: https://edpb.europa.eu/sites/edpb/files/files/file1/edpb_guidelines_202005_consent_ro.pdf 


7 CURIA, HOTĂRÂREA CURȚII (Camera a treia), 15 septembrie 2016, cauza C-484/14, Tobias Mc Fadden împotriva Sony Music Entertainment 
Germany GmbH: “Serviciile societății informaţionale sunt prestate la distanţă, electronic și la solicitarea individuală a unui beneficiar al serviciilor. 
Acestea se referă la o samă largă de activități economice care se desfășoară online. Serviciile societății informaționale nu se limitează exclusiv la 
servicii în urma cărora se încheie contracte online, ci, în măsura în care acestea reprezintă o activitate economică, se extind la servicii care nu 
sunt remunerate de cei care le primesc, cum ar fi serviciile care furnizează informaţii online ori comunicări comerciale sau cele care furnizează 
instrumente de căutare, accesare și recuperare a datelor. Serviciile societății informaţionale presupun, de asemenea, servicii care constau în 
furnizarea accesului la o rețea de comunicații etc.”. Disponibil la: 


https: //curia.europa.eu/ juris/document/document_print. jsf;jsessionid=02D734A02B6F26FB4E23F888E5A350C6?docid=183363&text=&doclang=R 
O&paselndex=0&cid=1849533 


3 Regulamentul UE 679/2016, art. 8. Disponibil pentru download direct aici: https://eur-lex.europa.eu/legal- 
content/RO/TXT/PDE /?uri=CELEX:32016R0679&from=EL 


TLP:CLEAR Pagină 5 | 60 


personalitate sau de utilizator și la colectarea datelor cu caracter personal privind copiii în 
momentul utilizării serviciilor oferite direct copiilor.“? 


Considerentul (58) arată că “Întrucât copiii necesită o protecţie specifică, orice informaţii și orice 
comunicare, în cazul în care prelucrarea vizează un copil, ar trebui să fie exprimate într-un 
limbaj simplu și clar, astfel încât copilul să îl poată înțelege cu ușurință.” 


Dat fiind faptul că există necesitatea de a avertiza atât copiii, cât și părinţii, dar și școala, asupra 
pericolelor din mediul online, de a le face cunoscute drepturile de care se bucură copiii ca 
persoane vizate, dar și pentru a arăta cum pot fi aceștia protejaţi în lumea virtuală, s-a născut 


ideea acestui ghid care își propune să trateze subiectul protecției datelor personale, adresându- 
se copiilor, părinţilor, dar și profesorilor și școlii. 


[4 
E 
+ 
+ 
Li 


m 


? Ibidem, considerentul (38) 
10 jbidem, considerentul (58) 

Ghid (digital) de conștientizare a 


importanţei protecţiei datelor cu 
caracter personal şi a securității 
cibernetice pentru copii 


II. COPIII 


II.1. Găsește un echilibru între distracție și siguranţa ta online! 


Când mergi pe bicicletă, porți o cască pentru a-ți proteja capul. Când înoți, porți ochelari de 
protecție pentru a-ţi proteja ochii. Și atunci când folosești internetul ar trebui întotdeauna să-ți 
protejezi informaţiile personale. Aceasta include să fii atent la ce și cui împărtășești, ce îţi place 
sau nu, ce cumperi, cine sunt prietenii tăi, unde mergi la școală și multe alte informații. 


De ce nu ar trebui să împărtășești aceste informaţii? Pentru că există persoane necunoscute și 
companii care le pot folosi pentru a câștiga bani sau, mai rău, pentru a-ţi face rău ţie sau familiei 
tale. Dar, uneori ești forțat să dezvălui online detalii precum numele tău complet și data nașterii. 
De unde știi dacă dai prea multe informaţii? Acest ghid este despre găsirea echilibrului între a te 
distra sau informa pe internet și a te proteja în același timp. 


||. 1.1. Ce sunt datele personale? 


Datele cu caracter personalt! reprezintă orice informaţie care se referă la o persoană vie 
identificată sau identificabilă (diferitele informaţii, colectate împreună, pot duce la identificarea 
unei anumite persoane). Cu alte cuvinte, datele cu caracter personal sunt informaţii despre tine 
sau despre alte persoane care pot fi folosite pentru a te/a le identifica. 


De exemplu, numele tău, adresa unde locuiești, adresa ta de e-mail sau chiar locaţia ta de pe 
telefonul mobil sunt date cu caracter personal. În schimb, un număr de înregistrare al companiei 
sau o adresă de e-mail generală (de exemplu, infoocompanie.ro) nu sunt considerate date cu 
caracter personal.!? 


Dacă aceste informaţii sunt criptate sau amestecate într-un fel special, ele rămân tot date cu 
caracter personal și trebuie protejate. Totuși, dacă aceste informații sunt transformate într-un 
mod care face imposibilă identificarea cuiva, atunci ele nu mai sunt considerate date cu caracter 
personal. 


« Înscrie-te 


Nume 
Parolă 


Număr de telefon 


Anul Luna Ziua 


Înscrie-te 


Figura 1 Solicitarea datelor personale cum ar fi numele, numărul de telefon și data nașterii. 


1! European Commission, What is personal data? Disponibil la: 
https: //commission.europa.eu/law/law-topic/data-protection/reform/what-personal-data_en 
12 Ibidem 

( G 
Înscrie-te pentru a vedea fotografiile 
și videoclipurile prietenilor tăi 


CONECTAȚI-VĂ CU FACEBOOK =. 
CREAZĂ UN NOU CONT 


SAU 


NUMĂR DE TELEFON SAU EMAIL INEINIE PRENUME 
NUME ȘI PRENUME NUMĂR DE TELEFON SAU EMAIL 


NUMELE UTILIZATORULUI BAROLĂ NOUA 
PAROLĂ DATA NAȘTERII 


Prin înscriere, sunteți de acord 
cu termenii și condițiile noastre e FEMININ e MASCULIN 


ÎNSCRIE-TE ANUL 


GEN 


Pagina de creare cont pe site-ul Instagram, sunt solicitate date personale cum ar fi numele și 
prenumele, numărul de telefon sau adresa de e-mail, data nașterii și sexul 

Știai că? 


Orice informaţie care te poate identifica clar, sau care poate ajuta la 
identificarea cuiva, este considerată dată personală. Acest lucru include și 
numele prietenilor tăi, numerele lor de telefon, adresele de e-mail și chiar 
informaţii despre persoana care îți place. Prin urmare, orice informaţie despre 
tine trebuie protejată ca dată personală! 


Știai că? 


Există și date personale considerate „speciale”? Legea ne obligă să protejăm 
acest tip de date în mod deosebit. În categoria datelor speciale intră: datele 
privind starea ta de sănătate, amprentele și conformaţia irisului din ochiul tău 
(sau alte date biometrice), date care pot spune dacă ești român sau rrom, 
asiatic sau african, confesiunea religioasă, opiniile politice, datele tale 
genetice, precum și date despre viața sau orientarea ta sexuală. 

II.1.2. Ce este Cybersecurity (Securitatea Cibernetică)? 


Cybersecurity'3 sau securitatea cibernetică, este ca un gardian digital care păzește informațiile, 
rețelele și programele noastre împotriva hoților și răufăcătorilor online. 


Imaginează-ți că internetul este ca un oraș minunat, plin de locuri distractive și lucruri interesante 
de descoperit. Dar, la fel ca în orice oraș, există și niște bandiți digitali care vor să fure sau să 
strice lucrurile bune ale orașului. Aici intervine securitatea cibernetică! 


Acești eroi ai securităţii cibernetice pun la cale planuri inteligente și folosesc arme speciale 
digitale pentru a proteja casele noastre digitale (cum ar fi computerele, telefoanele sau tabletele 
noastre) și pentru a ne ajuta să navigăm în siguranţă prin acest oraș virtual minunat. Ei se asigură 
că parolele noastre sunt puternice și că fișierele noastre sunt încuiate într-o cutie virtuală 
rezistentă, pentru a nu fi accesate fără permisiunea noastră. 


În plus față de protejarea datelor și a jocurilor noastre online, securitatea cibernetică ne învaţă, 
de asemenea, cum să fim prudenți și să ne protejăm de pericolele de pe internet. De exemplu, 
ne învaţă să nu dăm click pe linkuri ciudate sau să nu descărcăm fișiere de la surse necunoscute, 
pentru că ar putea fi capcane puse de monștrii digitali. 


În concluzie, securitatea cibernetică este ca un gardian digital, un prieten de nădejde care 
lucrează din greu pentru a ne păstra în siguranţă în orașul minunat al internetului! 


II.1.3. De ce este important să fii în siguranţă în mediul online? 


Siguranța în mediul online este importantă pentru că ne permite să rămânem protejaţi în 
activitățile pe care le desfășurăm pe internet și anume: 


e Ne protejează informaţiile personale: ne ajută să păstrăm secret numele nostru, vârsta sau 
alte lucruri despre noi, astfel încât orice persoană rău intenționată să nu poată să le folosească 
împotriva noastră. 


e Suntem în siguranţă când ne jucăm: ne asigură că jocurile și site-urile pe care le vizităm sunt 
potrivite pentru vârsta noastră și nu ne expun la lucruri neplăcute sau periculoase. 


e Neprotejează împotriva persoanelor răuvoitoare: ne ajută să ne ferim de străinii care ar putea 
să ne contacteze sau să ne abordeze în mod nedorit, protejându-ne, în acest fel, de pericolele 
pe care le putem întâlni online. 


e Previne bullying-ul online: ne învață cum să recunoaștem și să evităm situaţiile în care cineva 
încearcă să ne rănească sau să ne jignească pe internet. 


e  Păstrează securitatea în timp ce ne jucăm: ne protejează de jocurile sau aplicaţiile care ar 
putea să ne ceară informaţii personale sau să ne expună la riscuri. 


1.1.4. Ce este conștientizarea securității cibernetice? 


Conștientizarea securității cibernetice înseamnă să învăţăm cum să fim în siguranță în mediul 
online. Este ca atunci când înveţi să traversezi strada doar când lumina semaforului arată culoarea 
verde. Ne învaţă să fim atenţi la lucrurile rele care se pot întâmpla online și cum să ne protejăm 
datele și jocurile pe care le iubim. Asta înseamnă să știm să folosim parole puternice, să nu dăm 
click pe linkuri suspecte sau să nu descărcăm fișiere primite de la persoane necunoscute, pentru 
că acestea ar putea să ne facă rău. Învățăm să recunoaștem când cineva încearcă să ne păcălească 
sau să ne jignească pe internet și cum să cerem ajutor, de la persoane de încredere, atunci când 
avem nevoie. 


13 Regulamentul (UE) 2019/881 al Parlamentului European și al Consiliului din 17 aprilie 2019 privind ENISA (Agenţia Uniunii Europene pentru 
Securitate Cibernetică) și privind certificarea securităţii cibernetice pentru tehnologia informaţiei și comunicaţiilor și de abrogare a 
Regulamentului (UE) nr. 526/2013 (Regulamentul privind securitatea cibernetică). Disponibil la: 


https: //eur-lex.europa.eu/legal-content/RO/TXT /?uri=uriserv%3A0J.L_.2019.151.01.0015.01.RON&toc=0J%3AL%3A2019%3A151%3ATOC 

Prin conștientizarea securităţii cibernetice, putem fi ca niște mici detectivi ai internetului, 
pregătiți să ne apărăm și să protejăm lumea noastră digitală de orice pericol care ne-ar putea 
afecta. Astfel, putem să ne bucurăm de internet în siguranţă și să ne jucăm fără griji! 


||.1.5. La ce sunt folosite datele tale personale? 


Datele personale pot fi folosite în moduri periculoase. De exemplu, cineva ar putea să le 
folosească pentru a crea documente false sau pentru a intra în conturile tale online.14 


Alteori, datele personale pot fi folosite pentru 
furtul identităţii noastre financiare, adică cineva ar 
putea să ne fure banii din cont. Aceasta înseamnă 
că cineva ar putea să obțină informaţii despre 
cardurile bancare și să le folosească în mod ilegal. 


Mai există și situaţii în care datele personale sunt 
folosite pentru a crea identități online false. De 
exemplu, cineva ar putea să creeze un cont fals pe 
internet folosind informaţiile tale, care să lase 
impresia că ești tu, dar, de fapt, să-i poată păcăli 
pe alţii, fără să riște să fie descoperit, folosind 
datele culese ca să facă rău altora și să comită tot 
felul de ilegalităţi. 


Este important să fim atenţi la cine are acces la 
datele noastre și să luăm măsuri pentru a ne 
proteja informaţiile personale. 


Hai să vedem dacă ai înţeles informaţiile pe care ţi le-am dat până acum: 


Securitatea cibernetică ne protejează datele și activităţile online de furt și alte ameninţări. Este 
important să păstrăm informaţiile personale în siguranță, pentru a evita jocurile și site-urile 
inadecvate și pentru a preveni contactul cu persoanele răuvoitoare. Conștientizarea securităţii 
cibernetice înseamnă învățarea modului în care să ne protejăm pe internet, să fim atenţi la 
pericole și să evităm situaţiile de risc. 


|1.1.6. Gândește înainte de a da click! 


Dacă prietenii, părinţii sau profesorii tăi văd postările tale, vor avea o impresie bună despre tine? 
Va fi cineva jignit sau trist din cauza postărilor tale? Dacă ai cea mai mică îndoială că postările 
tale ar putea fi înțelese greșit, atunci nu posta. Fii responsabil! Online, totul poate fi partajat 
(sau share[d]-uit, ca să folosim un termen la modă, cu care, probabil, ești mai obișnuit), căutat, 
dar, mai ales găsit. Nimic nu este, niciodată, șters cu adevărat. Internetul ne aduce mai aproape 
și, în zilele noastre, poţi oricând să vorbești cu cei dragi, aflați la distanță. În trecut, părinţii tăi 


trebuiau să aștepte săptămâni, sau chiar luni, pentru a primi o scrisoare, cu sau fără fotografii. 
Acum, este nevoie doar de câteva secunde pentru a posta și a primi sau a trimite poze. 


Dar... 


Tot trebuie să fii atent! Există și alți oameni, în afară 
de familia și prietenii tăi, care pot vedea ceea ce 
postezi și pot descărca sau chiar distribui 
informaţiile tale. Tot ce postezi conţine informaţii 
despre tine! 


14 Wikipedia, Date personale. Disponibil la: https://ro.wikipedia.org/wiki/Date_personale 

NU uita! 


e Nu posta nimic din ceea ce nuvrei ca un părinte, profesor sau cineva pe care îl admiri să vadă. 
Ești primul care îţi poate proteja cel mai bine intimitatea și viața privată, fiind foarte atent și 
responsabil la ceea ce “arunci” despre tine în mediul online. 


e Ai răbdare! Înainte de a posta ceva, orice, fie despre tine, fie despre alții, ia o pauză și 
gândește-te cât de sensibile sunt informațiile respective și dacă ţi-ar putea dăuna ţie sau 
altora! 


e Când postezicevaceți se pare amuzant, gândește-te dacă acea postare ar putea să-i jignească 
pe alții. Dacă tu crezi că există cel mai mic risc să faci rău altora, atunci NU posta! “Ce ţie 
nu-ți place, altuia nu-i face!” 


I1.1.7. Unde, cum și de către cine ar putea fi stocate (păstrate) datele tale? 


În momentul în care ai dat datele tale personale cuiva, indiferent cui și indiferent pentru ce 
motiv, dar, mai ales dacă le-ai “dat drumul” pe internet, poţi să te aștepți ca datele tale să 
ajunsă în locuri în care nici cu gândul nu gândești și să pierzi complet controlul asupra a ceea ce 
se întâmplă cu ele și cum ar putea fi folosite de alții. 


Twitter și Biblioteca Congresului Statelor Unite 


Doar cu titlul de exemplu și ca să-ți poţi face tu o idee pe unde ar putea ajunge datele tale 
personale, îți vom spune povestea unui “cadou” pe care Twitter l-a făcut Bibliotecii Congresului 
Statelor Unite în anul 2010 și implicaţiile acestuia. Twitter a fost o rețea de socializare, cu 
înscriere și acces gratuit, în care utilizatorii difuzau postări scurte cunoscute sub numele de 
tweet-uri. Aceste tweet-uri conțineau text, videoclipuri, fotografii sau link-uri. 


În anul 2010, compania Twitter. Inc oferea ”cadou” Bibliotecii Congresului Statelor Unite o 
colecție constând în toate tweet-urile/postările publice făcute pe respectiva rețea de socializare, 
de la crearea acesteia, până la data intrării în vigoare a acordului respectiv (iulie 2006 - aprilie 
2010), dar și după data încheierii documentului menționat (Biblioteca a renunţat la “cadou” în 
data de 31.12.2017).15 


Pentru mersul înainte al științei, pentru a documenta realizările omenirii la un moment dat, sau 
pentru o anumită perioadă, chiar dacă este vorba despre o rețea de socializare, nu este nimic în 
neregulă cu acest “cadou” primit de o bibliotecă. Ce este în neregulă, însă, este faptul că Twitter 
a acționat ca proprietar al informaţiilor făcute cadou, deoarece se considera acoperit de 
"Termenii și condiţiile” pe care utilizatorii sunt obligați să le accepte, dacă vor să folosească un 
anumit serviciu, inclusiv când vor să-și facă un cont pe o reţea de socializare. 


Ce înseamnă asta? Înseamnă că utilizatorii, atunci când și-au creat contul pe Twitter, ori nu au 
citit deloc, ori nu au înțeles adevăratele consecinţe ale acceptării termenilor și condiţiilor, dar, 
“semnând de acceptare”, au fost de acord că, implicit, tot ce postează ei pe Twitter, pe panoul 
public, devine proprietatea Twitter, iar compania poate face ce dorește cu acele informații (să 
le vândă, sau, ca în cazul de faţă, să le dăruiască). Atenţie, au fost făcute cadou TOATE postările, 
indiferent de limba în care au fost făcute, sau indiferent cine le-a creat! 


Cu alte cuvinte, când îţi creezi un cont “gratuit” de e-mail, pe Yahoo, sau Gmail, sau pe reţelele 
de socializare ca Facebook, Instagram etc., tu, de fapt, “plătești” cu datele tale personale, care 
sunt un fel de plată “invizibilă”. Nu prea ești conștient de existenţa ei, dar ea bagă o mulțime de 
bani reali în buzunarele acestor companii, care pot vinde datele tale oricui, ori de câte ori vor, 
deoarece devin proprietarii datelor pe care le “plimbi” prin aceste platforme (conţinutul 
mesajelor, atașamente, fotografii, link-uri, înregistrări audio-video, comentarii, opinii etc.). 


15 Update on the Twitter Archive at the Library of Congress, December 26, 2017. 
Disponibil la: https://blogs.loc.sov/loc/2017/12/update-on-the-twitter-archive-at-the-library-of-congress-2/ 

O altă consecinţă legată direct de cazul prezentat de noi este cea în care datele făcute cadou de 
către Twitter ar putea, la un moment dat, să devină publice și accesibile oricui. Prin urmare, ceva 
ce ai postat în copilărie pe Twitter și ți s-a părut inofensiv, ba ai mai și uitat că ai postat acele 
informații, este posibil să se întoarcă împotriva ta (sau a altora), ca adult. 


Adrese de e-mail “gratuite” 


Așa cum am precizat mai sus, nimic nu e gratuit. Când schimbi e-mail-uri cu prietenii și pui și 
atașamente, chiar dacă și tu, și prietenul tău ștergeți mesajele, cu tot cu atașamente, acestea 
pot rămâne stocate pe serverele respectivelor companii, în locații despre care tu nu știi nimic. 
Problema este că, așa cum am mai precizat, este aproape o imposibilitate tehnică să faci să 
dispară complet și definitiv ceva ce ai postat în mediul online. Prin urmare, și conținutul acelor 
mesaje pe care tu și prietenul tău le-aţi șters, ar putea, în orice moment, să apară în spațiul 
public. 


Rețelele de socializare 


Pe rețelele de socializare, lucrurile sunt și mai periculoase, deoarece acolo oricine are acces 
imediat la orice postezi tu. Dacă ai postat ceva ce realizezi că e greșit, sau ţi-ar putea produce 
necazuri, oricât de repede te-ai mișca, există riscul ca acea greșeală să fie deja preluată și 
“rostogolită” de alții, ca un bulgăre de zăpadă care crește mare-mare și nu-l mai poți opri, oricât 
ai încerca. Sau, chiar dacă ce ai postat nu este o greșeală în sine, informaţia respectivă ar putea 
fi preluată de răuvoitori, exagerată, răstălmăcită, răsucită și prezentată distorsionat, în așa fel 
încât să poată fi folosită împotriva ta și să-ți facă rău. 


Ce poţi face? 


e Tu ești prima și cea mai importantă linie de apărare, a ta, împotriva a orice ţi s-ar putea 
întâmpla rău pe internet. Ce înseamnă asta? Înseamnă că doar tu te poţi păzi, având grijă ce 
postezi în online. Nu te gândi doar la satisfacția și plăcerea de moment, pe care le simţi când 
postezi ceva, ci încearcă să te gândești dacă nu cumva ceea ce ai postat ar putea fi folosit 
împotriva ta (să fii bârfit, jignit, umilit, ameninţat etc.). NU uita că orice ai postat public 
este la dispoziția oricui, poate fi descărcat, copiat, modificat, trucat, refolosit etc., nu 
doar atunci, ci chiar și peste ani de zile! 


e  Stabilește cu mare atenţie și responsabilitate cui permiţi să aibă acces la informațiile tale pe 
care le publici pe diverse pagini web și în diverse aplicaţii (fii foarte atent la setările de 
confidenţialitate). Un like (“îmi place”/thumb up), sau un dislike (“nu-mi place”/thumb down) 
la o anumită postare îți poate aduce aprecieri de la cei care sunt de acord cu 
aprecierea /deprecierea ta, dar, în foarte multe cazuri, poate genera o undă de comentarii 
răutăcioase la adresa ta, sau poate declanșa situații mai grave, cum ar fi cyberbullying. Asta 
nu înseamnă că nu mai ai voie, sau trebuie să-ţi fie teamă să mai exprimi opinii personale, 
indiferent sub ce formă, în mediul online, ci că trebuie să te gândești bine înainte de asta și 
să analizezi și consecințele și să iei atitudine doar când ești convins că îți poți asuma 
respectivele consecinţe. 


e Dacă ai publicat postări care nu-ţi mai plac, sau s-au dovedit dăunătoare pentru tine, 
elimină-le imediat! Chiar dacă nimic nu dispare definitiv din online, cel puţin te elimini pe 
tine ca sursă primară, principală a respectivelor informaţii (măcar nu se mai găsesc pe 
pagina /postarea ta). 


e Trăiește momentul, clipa, bucură-te de viață, dar lasă un ochi să privească spre viitor și fii 
prevăzător, întrebându-te, mereu, înainte de a posta, dacă nu cumva ceea ce vrei să faci s- 
ar putea dovedi dăunător, pentru tine sau pentru alţii, nu neapărat atunci, pe moment, ci 
chiar și mai târziu. 

|.1.8. Parolele 


my_facebook_account my_instagram_account my_youtube_account my_snapchat_account 


m24%NcZu194Q %jka14574P AkP6730%m AjfsQ7kM0*% 


lată cum poţi să-ți creezi o parolă puternică și să-ţi protejezi conturile online: 


Alege o parolă complexă: Folosește o combinaţie de litere mari și mici, cifre și caractere 
speciale (% $ * 4 & etc.). Cu cât mai lunsă și mai variată este parola, cu atât mai greu este 
pentru răuvoitori să o ghicească. 


Folosește parole separate pentru fiecare cont: Nu folosi aceeași parolă pentru toate conturile 
tale online. Dacă una dintre platforme este compromisă, parola ta va fi expusă pentru toate 
conturile. A ţine evidența mai multor parole poate fi enervant, dar este important pentru 
securitatea ta. 


Activează Autentificarea în doi pași (2FA): Multe platforme oferă opţiunea de a activa 2FA. 
Acest lucru adaugă un nivel suplimentar de securitate, cerându-ți să introduci un cod unic 
trimis prin SMS sau generat de o aplicaţie de autentificare înainte de a putea accesa contul. 
Asigură-te că activezi 2FA oriunde este posibil pentru o securitate mai puternică. 


Amintește-ți că este important să-ţi protejezi datele personale și conturile online. Prin urmare, 
creează parole puternice și folosește alte măsuri de securitate disponibile pentru a-ţi proteja 
identitatea online. 


I1.1.9. Ce știu dispozitivele tale despre tine? 


Fie că vorbim despre computerul sau laptopul de 
pe biroul tău, fie că vorbim despre telefonul din 
buzunarul tău, echipamentele respective rețin și 
prelucrează multe date personale. Toate aceste 


informaţii se pot dovedi vulnerabile în fața PASSnata 
criminalităţii cibernetice. Datele personale au str! 


valoare monetară, adică sunt “vânate” pentru că 
se pot transforma în bani reali. 


Dar despre ce fel de date personale este vorba? 


Cele mai căutate date personale sunt: 


Parolele salvate în browser sau stocate în fișiere de sistem; 


Detaliile cardurilor de credit/debit cu care faci plăţi online și pe care le salvezi în echipament 
sau în browser; 


Detalii despre conturile bancare; 


TLP:CLEAR Pagină 14 | 60 


e Numere naţionale unice de identificare (cum ar fi CNP-ul), salvate în documente sau fotografii; 


+ Mesajele text conţinând oricare din datele enumerate mai sus și/sau preferințele tale în orice 
domeniu (această ultimă categorie de date personale sunt extrem de căutate ca să ţi se trimită 
reclame personalizate); 


e Numerele apelate sau de la care primești apeluri telefonice; 


e Nume, adrese și numere de telefon salvate în lista de contacte, în browser, în listele de 
contacte din diverse aplicaţii etc.; 


e Site-urile vizitate recent. Deţinătorii acestor site-uri, precum și partenerii lor, sunt foarte 
interesați de istoricul căutărilor/achiziţiilor tale și, prin intermediul cookie-urilor obțin o 
multitudine de informaţii despre tine pe care le folosesc pentru a obţine un câștig direct de 
la tine sau, indirect, vânzându-le altora etc.16; 


e  Locaţiile în care te-ai aflat recent, care sunt extrase din aplicaţiile de navigare folosite de 
tine sau din fotografii; 


+ Locaţia actuală, mai ales dacă folosești funcţia “share location” a telefonului tău sau din 
aplicații precum WhatsApp, sau alte aplicaţii care oferă această funcţie (ex.: “Find My 
Friends”, care este o aplicație disponibilă în “Apple Store”17 utilizatorilor de iPhone sau celor 
care folosesc dispozitive cu sistem de operare 1OS); 


e Fișiere accesate recent și care conţin informaţii despre tine, sau despre alţii; 


e Fișiere șterse. Toate fișierele șterse, chiar și cele care nu mai sunt în coșul de gunoi (Recycle 
Bin), pot fi recuperate până în moment rescrierii fizice a echipamentului - momentul în care 
se formatează dispozitivul, adică se șterge tot și se pregătește dispozitivul pentru utilizare, 
sau ștergerea se face prin scrierea, în sens IT, a unor informaţii peste cele deja existente, în 
așa fel încât acestea din urmă să devină imposibil de recunoscut și utilizat. 


De fiecare dată când joci jocuri online, discuți pe chat video sau navighezi pe web de pe un 
telefon mobil sau tabletă, accesezi internetul. Așadar, trebuie să fii atent când folosești telefonul 
mobil, la fel cum ești atent când folosești un computer, poate chiar mai atent, dată fiind 
mobilitatea acestui dispozitiv, deoarece faptul că-l poţi lua peste tot cu tine înseamnă că îl poţi 
pierde, sau îți poate fi furat la fel de ușor. 


Câteva sfaturi pentru a fi în siguranţă atunci când folosești un telefon mobil 


lată câteva sfaturi importante pentru a-ţi proteja datele și intimitatea atunci când folosești 
telefonul mobil:18 


1. Protejează telefonul cu parolă: Setează o parolă sau un cod PIN pentru a bloca accesul la 
telefonul tău. Optează pentru o parolă complexă și evită parolele ușor de ghicit. 


2. Setează blocarea automată: Asigură-te că dispozitivul tău se blochează automat după o 
perioadă scurtă de inactivitate, pentru a preveni accesul neautorizat. 


3. Instalează un software de securitate (ex. antivirus): Utilizează aplicaţii de securitate care te 
protejează împotriva malware-ului și a altor ameninţări cibernetice. 


4. Descarcă aplicaţii doar din surse verificate: Instalează aplicații doar din magazinele oficiale 
de aplicaţii, cum ar fi Google Play Store sau App Store, și verifică întotdeauna recenziile și 
permisiunile aplicaţiilor. 


1 Wikipedia, Cookie: “Un cookie HTTP sau un modul cookie este un text special, deseori codificat, trimis de un server unui navigator web și apoi 
trimis înapoi (nemodificat) de către navigator, de fiecare dată când accesează acel server. Cookie-urile sunt folosite pentru autentificare, 
precum și pentru urmărirea comportamentului utilizatorilor; sunt folosite mai ales reținerea preferințelor utilizatorilor și implementarea 
sistemului de „coș de cumpărături”. Disponibil la: https://ro.wikipedia.ors/wiki/Cookie 


17 Apple Store este un magazin online care vinde, sau pune sratuit la dispoziție, aplicații care pot fi instalate pe dispozitive Apple (Iphone, 
MaclOS etc.). Pentru dispozitivele care folosesc sistem de operare Android, “omolosul” Appstore este Google Play (n.a.) 


18 certSIGN, "10 trucuri pentru securizarea telefonului mobil”. Disponibil la: https: / /www.certsign.ro/ro/10-trucuri-pentru-securizarea- 
telefonului-mobil/ 

5. Verifică permisiunile aplicaţiilor: Acordă atenţie permisiunilor solicitate de aplicaţiile pe care 
le descarci și asigură-te că sunt justificate pentru funcționalitatea aplicației. 


6. Instalează actualizările de sistem: Actualizează periodic sistemul de operare al telefonului tău 
pentru a beneficia de cele mai recente patch-uri de securitate. 


7. Fii atent la link-uri suspecte: Nu accesa linkuri sau atașamente din mesaje sau emailuri 
necunoscute sau suspecte. 


8. Criptează datele de pe telefon: Activează criptarea 
pentru datele de pe telefonul tău pentru a le proteja 
împotriva accesului neautorizat. 


9. Dezactivează conectarea automată la reţele Wi-Fi: 
Evită conectarea automată la rețele Wi-Fi publice și 
necriptate pentru a preveni accesul neautorizat la 
datele tale. 


10. Dezactivează conectarea automată la Bluetooth: Evită 
conectarea automată la dispozitive Bluetooth 
necunoscute sau nesigure pentru a proteja datele și 
informaţiile personale. 


Respectând aceste recomandări, vei putea să-ți protejezi în mod eficient datele și intimitatea 
atunci când utilizezi telefonul mobil. 


1.1.10. Inteligența artificială în viața ta 


Tehnologia inteligenţei artificiale (Al) face parte din viaţa de zi cu zi și oferă multe oportunități 
interesante dar, de asemenea, poate crea probleme sau le poate agrava, dacă nu este dezvoltată 
sau utilizată în mod responsabil. Tehnolosia Al include computere și mașini programate să 
efectueze sarcini care imită modul în care oamenii gândesc și se comportă, executând activități 
complexe prin procese automate. 


Tehnologia este utilizată pentru a prevedea evenimente specifice (de exemplu, traiectoria de 
răspândire a unui virus) sau pentru a sugera opțiuni (de exemplu, următoarele videoclipuri pe 
care să le urmărești online). Inteligența artificială operează în mai multe feluri: fie urmând un 
set de instrucţiuni definite într-un sistem (un algoritm), fie “învățând” din analiza unei mase 
enorme de date (cum ar fi performanţa ta academică, istoricul tău medical, istoricul căutărilor și 
așa mai departe) sau prin metoda 'trial and error” (nu întotdeauna inteligența artificială produce 
răspunsul exact sau cea mai bună soluţie, și, prin urmare, procesând date adiționale, se 
“perfecționează” și reduce probabilitatea de a repeta aceleași erori). 


Datele pe care sistemele Al le folosesc ar putea proveni din 
tot felul de surse, cum ar fi înregistrări de voce, din text, 
din imagini sau din videoclipuri etc., adică de oriunde i se 
permite accesul. Sistemele Al caută relații (conexiuni 
logice) între aceste date și stabilesc modele (tipare), adică 
pun cap la cap informaţii aparent fără nicio legătură între 
ele, dar care capătă sens doar când sunt aduse împreună. 
Când tehnolosiile Al descoperă un tipar, ele interacționează 
cu noi oferind un răspuns, recomandându-ne să luăm 
anumite decizii. 


Tehnologia poate fi folositoare sau dăunătoare, depinde de 
cine o creează și cum este utilizată. 
Spre exemplu, aplicațiile Al te pot ajuta să-ți dezvolți noi abilități, să îți îmbunătățești 
vocabularul și să-ți dezvolți cunoștințele generale, sau pe cele specifice unei discipline școlare. 
Cu toate acestea, sistemele Al au nevoie de un volum extrem de mare de date pentru a învăţa și, 

dacă printre aceste informaţii sunt colectate și date personale sensibile (cum ar fi datele despre 
starea ta de sănătate) pot avea un impact asupra dreptului tău la confidenţialitate. 


Tehnologiile Al pot ajuta medicii să stabilească corect un diagnostic și să-ţi indice tratamentul 
cel mai potrivit pentru boala ta. Cu toate acestea, dacă aceste tehnologii sunt dezvoltate în 
grabă, fără a implica sau a lua în considerare diverse setări de securitate, pot avea și consecințe 
nedorite. 


Sistemele Al îți pot recomanda pe cine să urmărești sau cu cine să te împrietenești pe reţelele de 
socializare (de cine ai mai putea fi interesat, analizând datele tale, dar și ale celorlalte persoane 
cu care tu ai putea avea ceva în comun, cel mai adesea activități sau hobby-uri despre care ai 
postat), sau ce melodii să asculți. 


Voi, copiii de astăzi, sunteţi prima generaţie care nu-și va aminti niciodată vremurile de dinainte 
de apariția smartphone-ului. Sunteţi prima generaţie a cărei îngrijire a sănătăţii și educație sunt 
din ce în ce mai mult făcute cu ajutorul unor aplicații și echipamente controlate de AI, iar unii 
dintre voi veţi fi primii care vor circula în mașini autoconduse (este puțin impropriu spus 
“autoconduse”, deoarece aceste mașini sunt conduse de Al). 


Voi sunteţi, de asemenea, generaţia pentru care riscurile legate de AI, cum ar fi creșterea 
decalajului digital între femei și bărbaţi, sau între comunităţi cu niveluri de dezvoltare economică 
diferită, automatizarea locurilor de muncă și încălcările confidenţialității datelor voastre 
personale, trebuie abordate înainte ca tehnologiile Al să devină și mai implicate în viitorul vostru. 


Acest lucru este deosebit de important, deoarece impactul pe care tehnologiile bazate pe Al îl 
poate avea asupra copiilor nu este întotdeauna foarte clar.!? Te încurajăm să accesezi Internetul 
ca să obţii mai multe informaţii despre inteligenţa artificială.20 


I1.1.11. Cum poţi face navigarea pe internet sigură? 


Nimic nu este sigur în totalitate, nici mersul pe stradă și nici navigarea pe internet. Dar, asta nu 
înseamnă că nu trebuie să facem tot ce putem să ne trăim viața cât mai în siguranță. De aceea, 
cel puţin în ceea ce privește navigarea sigură pe internet, îți facem unele recomandări?!: 


e NU oferi persoanelor cunoscute pe internet informaţii despre tine sau despre familia ta, cum 
ar fi nume: vârstă, număr de telefon, fotografii, adresa de acasă, școala/liceul la care înveți, 
locul de muncă al părinţilor, rudelor sau cunoscuților tăi etc.; 


e NU permite accesul necunoscuților la profilul tău, fii foarte atent ce fotografii, cu tine și/sau 
cu familia ta, postezi online și, mai ales, NU uita că fotografiile sau filmuleţele, odată 
“eliberate” în mediul online, NU mai pot fi șterse niciodată, în totalitate, chiar dacă tu le “dai 
jos” de unde le-ai postat prima dată; 


e NU te grăbi să crezi că tot ce citești sau vezi pe internet ar fi adevărat. O pagină web se 
creează foarte ușor și se pot posta cu mare ușurință texte sau imasini/video înșelătoare (“Nu 
tot ce zboară se mănâncă!”, spune un înțelept proverb românesc). Verifică informaţiile din 
mai multe surse, înainte de a decide să le crezi; 


e NU fura munca altora de pe internet! Când folosești materiale de pe internet (texte, imagini, 
video etc.), indică sursa (pagina web) de unde le-ai luat. În acest fel, respecţi munca altora și 
nici nu riști să fii considerat plasiator (hoţ), sau creator/distribuitor de știri false (în cazul în 
care materialele pe care le-ai luat se dovedesc a fi știri/materiale false); 


e NU dezvălui parolele tale nimănui, nici măcar celui mai bun prieten. Dacă ai cel mai mic dubiu 
că ţi-au fost compromise parolele (cineva a ajuns să le știe/obţină, indiferent cum), schimbă- 


19 UNICEF, Policy guidance on Al for children, 2.0 | NOVEMBER 2021. Disponibil pentru download direct, la: 

https: //www.unicef.org/slobalinsight/media/2356/file/UNICEF-Global-Insisht-policy-guidance-Al-children-2.0-2021.pdf 

% Google Al, Making Al helpful for everyone. Disponibil la: https: //atozofai.withgoogle.com/intl/en-US/ 

21 Sfaturi pentru navigarea sigură pe internet. Disponibil la: https://www.tirnaveni.ro/sfaturi-pentru-navigarea-sigura-pe-internet/ 

le imediat! În acest fel îţi protejezi viaţa personală și nici nu riști să-ţi fie folosite conturile 
pentru a face rău altora; 


e NU folosi numele tău întreg, data nașterii, elemente din adresa ta sau orice alte informaţii sau 
bucăți de informaţie personală care ar putea fi cunoscute/recunoscute/asociate cu persoana 
ta, atunci când îţi creezi adresa de e-mail, ci folosește un pseudonim sau o prescurtare; 


e NU stabili parole simple, doar pentru că le reții mai ușor! Parola ar trebui să conţină cel puțin 
12 caractere, combinând litere, cifre și semne speciale. În niciun caz nu folosi data ta de 
naștere, sau a prietenei/prietenului tău, numele animalului tău de companie, porecle pe care 
ţi le cunosc și alţii etc.; 

e NU deschide atașamente primite pe e-mail fără să le scanezi (antivirus) mai întâi; 


e NU descărca și nu instala programe fără licență/programe piratate. Nu faci economie la bani 
și mai riști și să-ți virusezi sau chiar să-ţi strici calculatorul; 

e NU salva parolele în browser și nu permite acestuia să rețină date de identificare sau să 
accepte transmiterea de date dacă sunt solicitate ca fiind “în interes statistic” etc.; 


e NU continua navigarea pe internet sau o discuţie pe chat, dacă s-a întâmplat ceva ce nu ţi-a 
plăcut sau te-a speriat. Blochează pagina respectivă sau părăsește acel grup de chat; 


e NU deschide și șterge imediat orice e-mail-uri, fișiere, fotografii sau programe de instalare 
primite de la cineva pe care nu-l cunoști sau care ţi se par suspecte. Cere ajutorul unei 
persoane specializate când observi că nu mai funcționează normal calculatorul; 


e NU comunica decât cu persoane de încredere atunci când ai camera web pornită. Cel puţin, 
folosește un fundal care să nu permită să se vadă ce se întâmplă în casă la tine. Răufăcătorii 
pot vedea dacă ai lucruri de valoare, pot afla dacă și când este cineva acasă, te-ar putea păcăli 
să faci lucruri ca să te poată șantaja sau să-i lași să intre în casă la tine; 


e NU accepta și nu te duce la întâlniri față în față cu cineva cunoscut pe Internet. Anunţă un 
adult de încredere imediat ce ţi s-a făcut o asemenea propunere. 


I1.1.12. Cele mai comune și des întâlnite probleme cu care se confruntă copiii în mediul online 


În data de 09.02.2021, Institutul de Cercetare și Prevenire a Criminalităţii, aflat în subordinea 
Inspectoratului General al Poliției Române, a publicat Raportul de cercetare “Riscuri și 
vulnerabilități ale elevilor în mediul online”, întocmit în 
urma unui studiu derulat pe parcursul anului 2020 și care și- 
a propus “identificarea principalelor riscuri și 
vulnerabilități cu care se confruntă elevii cu vârste cuprinse 
între 10 și 18 ani din România în mediul online (în principal 
pornografie infantilă și atacuri cibernetice), tipologii ale 
victimelor și infracționale, moduri de operare etc.”22 


Printre obiectivele cercetării s-au aflat studierea evoluției 
fenomenului criminalității informatice, cu accent pe 
atacurile cibernetice cu victime minori și pornografia 
infantilă (dimensiunea problemei), obținerea unei descrieri 
a obiceiurilor de utilizare a internetului de către copii și a i i. 
comportamentului acestora pe internet, dar și evaluarea 

gradului de cunoaștere și de utilizare a măsurilor de siguranță de către minori în utilizarea 
internetului. 


Studiul este foarte amplu și recomandăm parcurgerea lui în întregime și, dacă nu înţelegi ceva 
din ce scrie acolo, îți recomandăm să soliciți ajutorul unui adult, deoarece informaţiile prezentate 


22 INSPECTORATUL GENERAL AL POLIȚIEI ROMÂNE, Institutul de Cercetare și Prevenire a Criminalităţii, Riscuri și vulnerabilități ale elevilor în 
mediul online, RAPORT DE CERCETARE, 2021. Disponibil pentru download direct, la: 


https: //www.politiaromana.ro/files/pages_files/raport_cercetare_Proiect_Cyberex.pdf 

acolo sunt foarte importante. Îți vom prezenta doar un scurt rezumat, cu accent pe problemele 
cu care se confruntă copiii în mediul online. 


Unul dintre aspectele pe care realizatorii cercetării și-au propus să le lămurească a fost “Pe care 
dintre următoarele lucruri știi să le faci pe internet?”, iar rezultatele au arătat că aproape toți 
elevii intervievaţi (93%) declară că “știu cum să blocheze o persoană care îi deranjează pe internet 
(pe reţelele de socializare, e-mail sau aplicație de online messaging)”, însă, acest procent scade 
atunci când trebuie să facă setări ce presupun să aibă mai multe cunoștințe, cum ar fi: să schimbe 
“setările de confidenţialitate ale profilului de pe rețelele de socializare (79%), blocarea pop-up- 
urilor cu notificări (66%), verificări privind securitatea site-ului pe care au intrat (63%)”. 


Studiul a mai arătat că sub jumătate din elevii cu vârste între 10 și 18 ani (48%) știu să activeze 
sau să schimbe filtrele, adică “modul în care calculatorul ori browser-ul de internet selectează 
ce site-uri sau ce conţinut pot vedea”.2* 


Un alt aspect pe care studiul și-a propus să-l clarifice a fost cel legat de temerile copiilor privind 
pericolele la care se expun când navighează pe internet. Studiul a scos în evidenţă faptul că “60% 
dintre elevii cu vârste cuprinse între 10 și 18 ani susțin că sunt îngrijorați de faptul că ar putea 
deveni victime ale tuturor infracțiunilor de acest tip enumerate în chestionar”. 


Cel mai mare număr dintre elevii participanţi la studiu se tem de “furturile de identitate și de 
spargerea conturilor de pe reţelele de socializare/de e-mail/jocuri online (74% dintre elevi sunt 
foarte sau destul de îngrijorați)”. Elevii se tem foarte tare și de faptul că “ar putea exista 
persoane care să le facă avansuri sexuale pe internet, ori că ar putea fi șantajaţi să facă unele 
lucruri pentru a nu fi răspândite poze, filmuleţe, zvonuri ori divulgate informaţii despre ei (64% 
dintre respondenţi)”.24 


Întrebați dacă, de când utilizează internetul li s-a întâmplat vreodată să fie victima vreuneia 
dintre situaţiile amintite mai sus, destul de mulți elevi au afirmat că au fost victime ale diverselor 
tipuri de infracțiuni pe internet. Mai bine de o treime dintre ei (39%) “au remarcat că au avut 
dispozitivele pe care le utilizează afectate de softuri malițioase [...] sau au dat, din întâmplare, 
în timp ce navigau pe internet, de materiale pornografice (38%)”. 


Un număr relativ mare de elevi a declarat că “au fost victime ale altor fapte, ceva mai grave 
(spargerea conturilor de pe rețelele de socializare - 24%, hărțuire - 15%, avansuri sexuale - 11% 
sau chiar furt de identitate - 11%)”.2%5 


Studiul a mai scos în evidenţă faptul că “apar destul de des situaţii în care le sunt solicitate 
materiale cu caracter pornografic (fotografii, filmuleţe cu ei dezbrăcaţi, în ipostaze intime sau 
sexuale) - 125 dintre elevii chestionaţi (9%) au afirmat că li s-au cerut pe internet astfel de 
materiale” și că “uneori, conversațiile video în care sunt implicaţi minorii pe internet includ și 
solicitarea ca aceștia să se dezbrace, astfel încât să fie văzuți de către cealaltă persoană (54% 
dintre elevii chestionați au afirmat că li s-a solicitat acest lucru)”.26 


Elevii participanţi la cercetare au mai relatat și faptul că “au existat și situații în care elevilor li 
s-au solicitat bani în schimbul deblocării/recâștigării controlului asupra propriului dispozitiv ori 
în schimbul recăpătării accesului la propriul cont de pe rețeaua de socializare, e-mail sau joc 
online. De asemenea, au fost semnalate de către minori și situaţii în care au fost șantajaţi să facă 
lucruri pe care nu voiau să le facă sau li s-au solicitat sume de bani pentru a nu fi divulgate 
informaţii despre ei, sau pentru a nu fi răspândite poze, filmuleţe cu ei sau zvonuri despre ei”.27 


23 Ibidem. 
24 Ibidem. 


25 INSPECTORATUL GENERAL AL POLIȚIEI ROMÂNE, Institutul de Cercetare și Prevenire a Criminalităţii, Riscuri și vulnerabilități ale elevilor în 
mediul online, RAPORT DE CERCETARE, 2021. Disponibil pentru download direct, la: 


https: //www.politiaromana.ro/files/pages_files/raport_cercetare_Proiect_Cyberex.pdf 
26 Ibidem. 
27 Ibidem. 

Dorim să-ți atragem atenţia că niciuna din situaţiile prezentate mai sus nu este în regulă și îţi 
recomandăm foarte serios să eviți pe cât posibil să fii atras în asemenea întâmplări, dar, și dacă 
se întâmplă să greșești, să nu-ți fie teamă și să contactezi cât mai repede un adult în care ai 
încredere și să-i ceri ajutorul. 


I1.1.12.1. Prădătorii cibernetici și hărţuirea în mediul online (cyberbullying) 


Cyberbullyingul?% se manifestă atunci când cineva folosește tehnologiile digitale, cum ar fi 
telefoanele mobile sau rețelele de socializare, pentru a face rău sau a intimida pe altcineva în 
mod repetat. 


De exemplu, poate fi trimis un mesaj răutăcios pe internet sau poate fi distribuită o fotografie 
jenantă a unei persoane fără permisiunea acesteia. Este important să vorbești cu un adult în care 
ai încredere dacă te simţi intimidat sau dacă întâlnești astfel de situaţii pe internet. Acest lucru 
te poate ajuta să obţii ajutor și să pui capăt comportamentului de cyberbullying. 


Dacă te temi pentru siguranţa ta sau pentru ceva ce ţi s-a întâmplat în mediul online, vorbește 
imediat cu un adult în care ai încredere. Sau accesează Child Helpline International pentru a 
identifica mijloace de ajutor pe care le ai la dispoziţie în ţara ta. 


Accesând pagina web de la UNICEF??, găsim cele mai importante 10 întrebări despre cyberbullying. 
Aceste întrebări își propun să ofere o mai bună înțelegere a fenomenului și să ofere soluții pentru 
prevenirea și gestionarea acestuia: 


1. Sunt hărțuit(ă) în mediul online? Cum faci diferența dintre o glumă și bullying? 
2. Care sunt efectele agresiunii de tip cyberbullying? 


3. Cu cine ar trebui să vorbesc dacă cineva mă agresează în mediul online? De ce este important 
să raportezi? 


4. Mă confrunt cu cyberbullying, dar îmi este teamă să le vorbesc părinților mei despre asta. 
Cum să îi abordez? 


5. Cum îmi pot ajuta prietenii să raporteze un caz de cyberbullying, mai ales atunci când ei nu 
vor să o facă? 


6. Cum putem pune capăt cyberbullyingului, fără a renunţa la accesul la internet? 


7. Cum pot preveni folosirea informaţiilor mele personale în scopul manipulării sau umilirii mele 
pe rețelele de socializare? 


*3 UNICEF, Cyberbullying: Ce este și cum îi punem capăt? 10 lucruri pe care adolescenții vor să le știe despre cyberbullying. Disponibil la: 
https: //www.unicef.org/romania/ro/pove%C8%99ti/cyberbullying-ce-este-%C8%99i-cum-%C3%AEi-punem-cap%C4%83t 


* UNICEF, Cyberbullying: Ce este și cum îi punem capăt? 10 lucruri pe care adolescenţii vor să le știe despre cyberbullying. Disponibil la: 
https: //www.unicef.org/romania/ro/pove%C8%99ti/cyberbullying-ce-este-%C8%99i-cum-%C3%AEi-punem-cap%C4%83t 

8. Agresiunea de tip cyberbullying se pedepsește? 


9. Companiilor prezente online nu pare să le pese de bullying online și de hărțuire. Sunt trase 
la răspundere? 


10. Sunt disponibile instrumente online anti bullying pentru copii sau tineri? 
Exemple de cyberbullying 


Te rugăm să citești cu atenţie cele de mai jos, pentru că îți oferim câteva exemple de situaţii în 
care este cyberbullying, fără niciun dubiu: 


e Hărțuirea cuiva prin trimiterea de SMS sau mesaje instant, în număr mare, pentru a amenința 
sau a intimida destinatarul, sau chiar fără un scop precis, pur și simplu pentru a deranja 
destinatarul prin multitudinea notificărilor care anunţă primirea unui mesaj; 


e Farse făcute cuiva, folosind telefonul persoanei respective (lonel trimite Alinei mesaje 
nepotrivite, de pe telefonul lui Gigel); 


e Accesarea, fără permisiune, a profilului de jocuri sau de rețele sociale al altcuiva și utilizarea 
acestuia pentru a modifica respectivele profiluri, sau pentru a face farse cuiva; 


e  Jignirea, amenințarea, intimidarea, șantajarea cuiva, indiferent de motiv, în mediul online; 


e  Divulsarea în mediul online a secretelor încredințate de cineva, sau răspândirea de zvonuri 
sau de minciuni despre cineva; 


e Crearea sau asocierea la un grup (bandă, gașcă) cu scopul de a ameninţa, intimida, șantaja, 
jigni, umili, hărțui etc. persoane în mediul online; 


e Postarea de texte și/sau imasini/clipuri video despre tine, fără permisiunea ta și, mai ales, 
adăugarea la acestea de comentarii jignitoare la adresa ta, pentru a te umili și pentru a atrage 
și pe alții să facă la fel, sau să distribuie și către alte persoane; 


e Răspândirea în mediul online a detaliilor tale personale (poze, filme, număr de telefon, adresa 
de e-mail, adresa unde locuiești, școala/clasa unde înveţi, cine sunt rudele tale sau prietenii 
tăi etc.); 

e  Grooming - este o practică foarte periculoasă, deoarece poţi fi manipulat, prin orice mijloace 
îți poți imagina, să faci lucruri ilegale (să furi, sau chiar să omori pe cineva), sau să faci lucruri 
cu care, mai apoi, să poți fi șantajat: să te dezbraci și să te lași fotografiat/filmat, să te 
prostituezi online etc.); 

e Răspândirea în mediul online de mesaje jignitoare, care fac rău, folosind identități false; 


e Crearea de pagini web, bloguri, vloguri etc. pentru a evalua jignitor și exagerat pe cineva: 
spre exemplu, așa ziși influenceri care scriu lucruri neadevărate, sau le exagerează, le 
răstălmăcesc, le prezintă într-o manieră denigratoare pentru persoana evaluată și devenită 
ţintă; 

e Păcălirea cuiva să divulge utilizatorul și parola contului de e-mail și/sau contului de 
socializare, joc online etc. și utilizarea acestora pentru a face rău proprietarului contului, 
precum și altora. 


11.1.12.2. Furtul de identitate 


Furtul de identitate are loc atunci când cineva pretinde a fi altcineva pentru a obţine bani sau 
alte lucruri. Azi cerem ajutorul prietenului nostru imaginar, Alex, care ne va ajuta să-ţi oferim 
cel mai bun exemplu ca să poţi înțelege cum stă treaba cu furtul de identitate. Alex și-a primit 
primul card bancar și a fost foarte fericit. Dar, din nefericire, cineva a furat datele cardului său 
și a început să cumpere lucruri, online, folosindu-i banii. 


30 Câteva exemple de cyberbullying. Disponibil la: 
https: //www.hockeycanada.ca/en-ca/hockey-programs/safety/cyberbullying/facts/examples-kids-teens-adults 

Această situație se încadrează la furtul de identitate, deoarece persoana care a furat datele 
cardului lui Alex se dă drept acesta pentru a cumpăra lucruri, online. Este important să păstrăm 
informaţiile personale în siguranţă și să nu le împărtășim cu persoane necunoscute, fie online sau 
offline. 


Dacă cineva îţi cere informaţii personale sau dacă observi că banii tăi dispar din cont fără să știi 
de ce, spune asta, imediat, unui adult de încredere. Furtul de identitate este o infracțiune, este 
ilegal și este pedepsit în orice ţară, inclusiv în România. 


Moduri în care ţi se poate fura identitatea*! 


Din păcate, furtul de identitate nu este chiar așa de greu de realizat, dacă nu ești atent. Niciun 
hoț nu-ti poate fura datele dacă nu-l ajuţi si tu, prin neatențţie și/sau din neglijență. 


Unele dintre cele mai comune metode de furt utilizare de către atacatori sunt frauda prin e-mail 
(Phishing), apel telefonic (Vishing) și SMS (Smishing). Cu toate acestea, se poate fura identitatea 
utilizând doar informaţiile disponibile public pe internet sau pe reţelele de Wi-Fi nesigure*?. 


O metodă ușoară de a ţi se fura identitatea? O persoană răuvoitoare postează o reclamă la o 
excursie gratuită, sau la un mega/mare/nemaipomenit/nemaivăzut premiu și ţi se cere să 
furnizezi un document de identitate ca să-ţi rezervi locul și să-ți revendici premiul. Citești acest 
text și îți spui: „Mie nu mi se poate întâmpla, eu sunt precaut!” Chiar n-ai fost tentat niciodată? 
Chiar crezi că toţi sunt ca tine? Dacă n-ar fi și naivi, nu am mai discuta acum despre furtul de 
identitate. 


Să mergem mai departe și să-ți povestim cum mai pot fi folosite actele tale de identitate: se 
creează o adresă de e-mail care să conţină numele tău, se pune poza altcuiva peste actul tău de 
identitate și se folosește pentru tot felul de ilegalităţi, mai ales că, în zilele noastre, poți să 
deschizi și un cont bancar, sau să obţii un credit, fără să te mai deplasezi la bancă. Este suficient 
să se trimită o copie a actului de identitate și, eventual, să se furnizeze o adresă de e-mail pentru 
corespondenţă, validarea contului etc. 


|1.1.12.3. Atacarea e-mail-urilor, a mesajelor sau a echipamentelor electronice (computer, 
laptop, tabletă, telefon mobil) 


Obţinerea frauduloasă (ilegală) a accesului la dispozitivele sau conturile tale de e-mail sau de pe 
rețelele de socializare nu este chiar atât de dificilă pe cât pare. Când auzim de hackeri, ne 
imaginăm că ne atacă niște genii, cu niște tehnici și instrumente demne de filmele SF. |ți vom 
arăta, în continuare, că lucrurile nu stau deloc așa și că, în unele situaţii, este chiar foarte ușor 
să se întâmple aceste lucruri, pentru că, așa cum am spus și mai sus, îi ajutăm și noi, din plin, 
fiind neslijenți sau chiar neacordând atenție unor norme simple de securitate pe care le putem 
aplica și noi foarte ușor, dar nu o facem, pentru că ne gândim că “N-are nimeni ce să-mi fure/nu 
are ce să facă cu ceea ce am eu în cont” etc. 


FALS! Absolut orice poate fi furat de la tine, în materie de informații și date personale, poate fi 
vândut și refolosit într-o mulțime de moduri periculoase despre care tu nici nu ai habar. Prin 
urmare, te rugăm să citești cu mare atenție cele ce urmează. 


31 MelsMine, Ce este furtul de identitate? Disponibil la: https://www.furtdeidentitate.ro/furtul-de-identitate/ce-este-furtul-de-identitate/ 


* viva.com, Cum să recunoașteţi și să vă protejaţi de furtul de identitate. Disponibil la: 
https: //www.viva.com/ro-ro/blog/how-to-recognise-and-protect-yourself-from-id-theft 

1.1.12.3.1. Phishing 


Criminalul cibernetic „iese la pescuit” pe internet, în 


speranţa că va prinde ceva în cârligul său. Din păcate, 
are dreptate, pentru că, mereu vor exista victime care 
vor pica în plasa lui. „Pescarul” nostru pretinde că este 
o persoană de încredere și, înșelând victima, primește 
acces la informaţii sensibile (de exemplu, parole, 
detalii card bancar). Cel mai mare succes îl are 
folosindu-se de reclame false și de e-mailuri. În afară 
de exemplele pe care ţi le-am dat mai sus, îți oferim 
altul, care, din păcate, are, la rândul său o mare rată 


de succes. 


Criminalul cibernetic îţi trimite un e-mail, de pe o adresă care pare în regulă, prin care te anunță 
că ai nu știu ce problemă cu contul bancar personal, cu adresa de e-mail sau cu contul de 
socializare și trebuie să o rezolvi urgent, altfel pierzi contul, banii, adresa de e-mail etc. Pentru 
asta, ţi se cere să dai click pe un link și să completezi acolo datele care ţi se cer. Din momentul 
în care ai dat click pe acel link, ai devenit victima criminalului cibernetic. 


Poți fi păcălit și prin telefon, de o persoană care pretinde că sună din partea unei surse de 
încredere (banca ta, un membru al familiei, o autoritate oarecare, cineva de la școală) care îţi 
solicită informaţii confidențiale, cum sunt adresa, nume complet, datele părinţilor etc. 


Cum te afectează? 


Pierzi date personale generale și date sensibile; 

Pierzi accesul la conturi (e.g. e-mail, reţele de socializare etc.); 
Pierzi date financiare; 

Instalezi malware (viruși) și alte ameninţări informatice; 

Poţi infecta și alte dispozitive din reţea; 

Devii sursa atacurilor care vizează prieteni, instituţii, organizații etc. 


Cum îți dai seama că poți fi victima unui atac de tip phishing? 


Ți se atrage atenţia și ești îndemnat să faci ceva URGENT!, cum ar fi să schimbi parole, să pui 
o adresă de e-mail alternativă pentru recuperarea celei de bază, și ţi se da o adresă care ţi se 
cere să o folosești, să actualizezi datele personale etc.). Noi te asigurăm că NIMIC nu este atât 
de urgent. Înainte de a face ce ţi se cere, solicită ajutorul unui adult de încredere; 


Se solicită introducerea de date confidenţiale folosind un link către un site indicat în textul 
mesajului sau deschiderea unui fișier atașat, care este infectat și tu nu știi. larăși, NIMIC nu 
trebuie făcut atunci. NICIODATĂ nu-ți va cere banca ta de încredere, spre exemplu, să faci 
asemenea lucruri; 


Mesajele conțin erori gramaticale (atacatorii nu sunt întotdeauna români și folosesc, spre 
exemplu, Google translate sau alte instrumente pentru a traduce text în limba română, ceea 
ce generează destule erori de exprimare, dezacorduri gramaticale etc.; nu e cazul să râzi de 
ei că-s analfabeți și să faci ce-ţi cer, pentru că, în cazul acela, rămâi TU „repetent” la măsuri 
de protecție și riști să pierzi tot; atunci, cine râde mai cu folos, dintre voi doi?); 

Ofertele care sunt prea bune pentru a fi adevărate. Chiar te crezi atât de norocos încât să 
primești gratuit un telefon ultimul răcnet, dacă TOT ce trebuie să faci este să dai click pe un 
link și, eventual, să dai ceva date, dar nu trebuie să plătești nimic, sau o sumă derizorie?; 


Chiar crezi că salvezi, cu un simplu click, viața cățelușei Puffy, care e atât de drăgălașă în 
videoclipul pe care ai fost îndemnat să-l vezi și care are nevoie urgent de o operaţie 
chirurgicală? Cere imediat ajutorul unui adult de încredere, care să te ajute să-ți cureți 
calculatorul de „balauri”. 

Cum te poți proteja? 


e Nu deschide email-uri nesolicitate, care provin de la persoane necunoscute. Nu le deschide 
nici dacă-ţi vin de la prieteni, dar sunt reclame cu oferte prea frumoase să fie adevărate. E- 
mail-ul prietenului ar putea fi infectat și el să nu aibă habar că ai primit un asemenea mesaj 
de la el/ea. Te costă mai puţin să-l suni și să-l întrebi dacă mesajul primit este real și este ok. 
Nu-ţi răspunde prietenul imediat? Nu intra în panică și nu te grăbi, crezând că pierzi măreața 
ofertă sau marele cadou, dacă nu dai click pe linkul respectiv în următoarele 5 minute sau în 
următoarea oră. Nu uita că acestea intră în categoria „E prea frumos să fie adevărat!” și „Nicio 
superofertă nu ţine doar câteva minute/ore!”. 


e Nu deschide fișiere atașate și nu accesa linkurile din mesaje nesolicitate. Poţi trăi și fără să 
vezi pozele sau filmuleţele din atașamentul e-mailului sau fără să citești nemaipomenita 
poveste din documentul atașat sau de pe pagina unde te va duce linkul din corpul mesajului. 
Curiozitatea te poate costa foarte scump. 


e Raportează și șterge email-urile nesolicitate. 

e Folosește o soluție de securitate 

Ai grijă ... 

e cedistribui pe internet despre tine; 

e cedistribui pe internet despre alţii; 

e nu-ți expune preferințele și hobby-urile pe internet, fără discernământ; 
e cine-ți este adevărat prieten îți cunoaște data nașterii și te felicită la 


telefon, nu pe Facebook, deci, ca să nu folosească cineva data ta de 
naștere ca să-ţi facă rău, ai putea s-o ascunzi, să nu fie publică. 


NU FACE CE ŢI SE CERE ÎN ACESTE MESAJE! ANUNȚĂ-ȚI PĂRINȚII, 
PROFESORII SAU UN ADULT DE INCREDERE! 


I1.1.12.3.2. USB Media 


Dintre toate gadget-urile care ne facilitează 
interacțiunile și comunicarea, probabil că Stick-ul 
USB Media pare cel mai inofensiv. De câte ori nu ni 
s-a întâmplat să copiem muzică sau filme pe un Stick 
de memorie pe care mai apoi să le împărtășim 
bucuroși cu prietenii, să le ascultăm în mașină sau 
acolo unde nu avem internet dar avem laptop sau 
computer sau chiar un televizor smart, astfel încât 
să ne putem relaxa ascultând sau vizionând fișierele 
stocate astfel. lar când nu ne mai plac le putem 
șterge și înlocui foarte ușor cu altele. Singura 
problemă pe care o putem întâmpina ar fi ca, în 
memoria disponibilă pe Stick-ul USB media, să nu 
încapă tot ce am vrea noi să adăugăm. 


Vreau să-ţi aduc în atenție un exemplu din istorie pe care vreau să-l folosesc ca analogie, ca tu 
să poţi înțelege pericolele pe care le pot prezenta cele mai neașteptate obiecte. 


Imaginează-ți un vapor sau o corabie, care au fost și sunt mijloace de transport pe apă, pentru 
persoane și pentru mărfuri. Acestea sunt folosite de oameni pentru schimburi comerciale, 
asigurând printre altele, hrana populaţiei și materiile prime pentru industrie. 


33 ARSENE LIVIU, DIRECTOR CERCETARE AMENINȚĂRI INFORMATICE CROWDSTRIKE, “6 PERICOLE LA CARE SE EXPUN COPIII ÎN MEDIUL ONLINE”. 
Disponibil pentru download direct, la: 


https: //sb.politiaromana.ro/files/news_files/6_Pericole_la_Care_se_Expun_Copiii_in_Mediul_Online_4.pdf 

În Evul Mediu erau des întâlnite epidemiile de ciumă, o boală contagioasă, încă neeradicată!, 
determinată de Yersinia pestis, o bacterie transmisă la om prin mușcătura de purice. În cazuri 
rare, extinderea infecţiei bacteriene la nivel pulmonar poate determina răspândirea interumană 
prin intermediul secreţiilor contaminate:. 


În Europa, ciuma a fost adusă tocmai de aceste corăbii, pline de rozătoare purtătoare de boală, 
dar și de purici, odată cu marinarii și pasagerii ce se aflau pe ele. 


În analogia noastră, Stick-ul USB media este corabia plină de mărfuri, dar, potenţial, și de „agenţi 
patogeni”, în cazul nostru, tot felul de viruși și alte progrămele care abia așteaptă să pună 
stăpânire pe dispozitivele tale. Stick-ul USB media a devenit atât de comun în utilizarea noastră, 
încât nu mai realizăm că ar putea fi purtător și transmițător de viruși, mai ales că îl introducem 
cu atâta ușurință în tot felul de dispozitive pe care nu ne mai obosim să le verificăm dacă nu sunt 
infectate și ne-ar putea „îmbolnăvi” și dispozitivul nostru. 


Apare, însă, firesc, întrebarea: Cum ne protejăm de virușii informatici în acest caz? 


Toate precauţiile pe care știi că trebuie să le iei pentru a proteja un computer, se aplică, identic 
și pentru Stick-ul USB media, cum ar fi: scanarea Stick-ului USB media cu programe antivirus, nu 
copiem pe el fișiere cu provenienţă nesigură, aplicăm principiul „Zero Încredere”, adică nu 
permitem nimănui acces la dispozitivul nostru. 


II.1.12.3.3. Social Engineering (inginerie socială) 


Toţi cunoaștem povestea Capra cu trei iezi. După cum știm, lupul își schimbă vocea, cu scopul de 
a-i păcăli pe iezi ca să-i deschidă ușa. Lupul face în așa fel încât să imite vocea mamei, deci, a 
cuiva cunoscut în care copiii au încredere. Tot la fel, atacatorii cibernetici caută să vă câștige 
încrederea prin folosirea în comunicare a unor elemente familiare, foarte bine cunoscute vouă. 
Cu cât elementul comun cunoscut este mai special și mai deosebit, cu atât veţi spune că este 
cineva cunoscut care vă solicită pe internet informaţii ce par inofensive. Deschiderea ușii de către 
iezii din poveste, după ce au fost păcăliți de lup, este echivalentă cu apăsarea unei taste de pe 
telefon la solicitarea mincinoasă a cyberlupului. 


Cum poate cyberlupul să te păcălească? 


Îţi oferim mai departe câteva exemple cât se poate 
de plauzibile: 


e i se adresează pe nume, pentru a crea 
aparenţa prieteniei și a familiarității; 

e Face un comentariu pozitiv sau de susținere 
față de o situaţie pe care ai postat-o pe o reţea 
de socializare, pentru a-ţi capta atenţia și a-ți 
câștiga simpatia și încrederea; 

e îți spune că vorbește în numele unuia dintre 
părinţi, a unei rude sau al unui prieten, care nu 
e disponibil la momentul vorbirii și care este 
într-un mare pericol, astfel încât doar 
informaţia pe care ţi-o va solicita cyberlupul va 
constitui salvarea de la pericolul iminent în care se află aceștia; 


e Privește peste umărul tău, fără să-ți dai seama și observă parola, codul pin etc. 
e Te roagă să-i împrumuți telefonul pentru un apel urgent (ceva de viață și de moarte); 


Ingineria socială este o strategie utilizată de indivizi, sau de grupuri, pentru a manipula oamenii 
și a-i induce în eroare în vederea dezvăluirii unor informaţii sensibile sau efectuării de acțiuni 


34 Medicover, Ciuma - o boala infecțioasă care încă nu a fost eradicată. Disponibil la: 
https: //www.medicover.ro/despre-sanatate/ciuma-o-boala-infectioasa-care-inca-nu-a-fost-eradicata, 1033,n,295 

care le compromit securitatea dispozitivelor și aplicaţiilor pe care le folosesc. Ingineria socială se 
bazează mai degrabă pe psihologie și pe comportamentul uman, decât pe know-how-ul tehnic??. 


11.1.12.3.4. Wi-Fi 


Prin acest ghid încercăm să te sfătuim cum să eviți neplăcerile create de folosirea noilor 
tehnologii, care riscă să-ți provoace daune materiale sau, poate chiar mai rău, prejudicii de 
imagine. Nu ești singurul care se întreabă cum este posibil ca ceva ce ne este atât de folositor, 
cum este Wi-Fi-ul, să ne poată produce și atâtea necazuri? 


Ce este Wi-Fi și de câte tipuri este? 


Tehnic vorbind, Wi-Fi este o familie de protocoale de rețea fără fir bazate pe familia de standarde 
IEEE 802.11, care sunt utilizate în mod obișnuit pentru rețelele locale ale dispozitivelor și accesul 
la Internet, permițând dispozitivelor digitale din apropiere să facă schimb de date prin unde 
radio36. Wi-Fi este, în esenţă, un radio digital foarte avansat, care utilizează frecvenţe între 2 
gigaherți și 5 gigaherți în spectrul electromagnetic”. 


Principala problemă cu securitatea rețelei wireless este accesul simplificat la rețea, în comparaţie 
cu rețelele tradiționale cu fir, cum ar fi Ethernet. Cu o rețea prin cablu, trebuie fie să obţii acces 
la o clădire (conectându-te fizic la rețeaua 
internă), fie să obţii acces printr-un firewall 
extern. Pentru a accesa Wi-Fi, trebuie doar să te 
afli în raza de acțiune a rețelei Wi-Fi. Majoritatea 
rețelelor de afaceri protejează datele și sistemele 
sensibile încercând să interzică accesul extern. 
Activarea  conectivității wireless reduce 
securitatea, dacă rețeaua folosește o criptare 
inadecvată sau nu o folosește deloc. 


Nu-ţi vom da detalii despre securizarea rețelelor 
Wi-Fi deoarece este mult prea complicat pentru 
vârsta ta, dar îți spunem că cel mai bun mijloc prin 
care îți poţi proteja și singur dispozitivele tale este 
să nu te conectezi la rețele cu acces liber, în gări, 
aeroporturi, restaurante, baruri etc. 


|].2. Sfaturi utile pentru o navigare sigură pe internet 


e Fă-ţi părinţii “prieteni” pe internet! Spune-le ce site-uri vizitezi, oamenii cu care schimbi 
mesaje sau e-mail-uri sau pe ce rețele sociale ai cont! Dacă primești un mesaj suspicios, ca 
cele din exemplele de mai sus, spune-le imediat! 


e Nu da niciodată date personale! Dacă cineva te întreabă care este numele tău întreg, unde 
locuiești, la ce școală mersi, care este ziua ta de naștere sau îţi cere informaţii despre 
persoanele apropiate, nu răspunde și anunţă-ţi imediat părinţii! 

e  NUalege un username care include informații personale! Spre exemplu, dacă numele tău este 
Elena Rizea, ești născută pe 20 mai 2007 și locuiești în Brașov, nu face ElenaRizea052007BV 
username-ul tău! Poţi fi campion la jocuri și fără să îţi arăţi identitatea! 

e Distribuie poze cu grijă! Nu trimite străinilor, în mediul online, poze sau videoclipuri cu tine, 
familia sau prietenii tăi, casa sau școala ta! 


e Utilizează și verifică setările de confidenţialitate pe conturile de reţele sociale precum 
Facebook, Instagram, TikTok și Twitter! 


35 Consiliul European, Consiliul Uniunii Europene, Securitatea cibernetică: ingineria socială. Disponibil la: 

https: //www.consilium.europa.eu/ro/policies/cybersecurity/cybersecurity-social-engineering/ 

3 Wikipedia, Wi-Fi. Disponibil la: https://en.wikipedia.org/wiki/Wi-Fi 

37 Matthew Sparkes, What does Wi-Fi stand for? Disponibil la: https: //www.newscientist.com/question/what-does-wi-fi-stand-for/ 


TLP:CLEAR Pagină 26 | 60 


Protejează-ţi parolele! Dacă altcineva îți cunoaște parola, ţi-o poate schimba și poate să-ți 
interzică accesul la contul tău. De asemenea, se poate preface că ești tu și poate vorbi în 
numele tău, îți poate strica rankingul la jocuri, îți poate distribui fotografiile și poate distribui 
informaţii false. Chiar dacă ai cea mai corectă și puternică parolă, nu mai valorează nimic 
dacă o spui altora. 


Nu oferi niciodată parola, nici măcar celor mai buni prieteni ai tăi - nu știi niciodată, cu adevărat, 
ce s-ar putea întâmpla cu ea sau cu informaţiile tale! Nu folosi ca parolă numele pisicii, al 
cățelului sau al tău! A avea o parolă este ca și cum ai avea o cheie de la o ușă. Dacă ușa este 
încuiată, cheia îţi permite să o descui. O parolă este o cheie digitală care oferă acces la 
dispozitivul tău, sau la ceva instalat pe acesta, sau la o aplicaţie online. Este important să îţi 
protejezi informaţiile cu parole puternice, care sunt ușor de reținut pentru tine, dar greu de ghicit 
pentru altcineva.38 


Gândește-te de două ori înainte să dai click pe link-uri sau când descarci fișiere! Ar putea fi 
viruși deghizați sau trimiși de cineva care vrea să-ţi fure datele personale. 

Dacă ai propriul tău cont de e-mail, anunţă-ţi părinţii dacă primești vreodată un e-mail prin 
care cineva (mai ales cineva necunoscut) îţi solicită informaţii personale. Unele e-mail-uri par 
oficiale, de parcă ar fi fost trimise de la școală, dar ar putea fi un truc pentru a obține datele 
tale personale. 


E-mail-urile false conțin, de multe ori, cuvântul 
“urgent”, asociat cu un îndemn la o acţiune: “Dă 
click aici și actualizează-ți urgent datele contului, 
altfel se va închide mâine!”, “Contul tău [de ....] 
a fost spart și trebuie să schimbi urgent parola. 
Dă click aici!” 

Când îţi scrie o persoană necunoscută, spune-le 
părinților tăi sau altor adulţi în care ai încredere, 
în mod special atunci când îţi cere să vă întâlniți. 
Dacă persoanele necunoscute îți scriu pe chat, cel 
mai bine este să le ignori. Nu poți ști niciodată 
cine sunt în viața reală. 

Nu intra în concursuri online, nu te alătura unor cluburi/caste/ghilde/triburi/familii etc., 
folosind datele tale personale (nu folosi numele tău real sau orice alte informații care ar putea 
să le folosească altora să-ți facă rău). Dacă vrei să participi la un concurs online și trebuie să 
furnizezi informaţii personale pentru înscriere, participare și, eventual, premiere, roagă-ți 
părinţii sau profesorii să verifice înainte dacă totul este în regulă. 


Dacă o ofertă la orice te-ar putea interesa ţi se pare prea bună pentru a fi adevărată (cel mai 
adesea, prea ieftină sau chiar gratuită), atunci probabil că este falsă. Sigur ai primit oferte 
prin e-mail care îți ofereau ceva gratuit, cum ar fi un telefon mobil sau bilete la concert, nu- 
i așa? Acestea pot fi trucuri menite să te facă să renunți și să dai date personale, sau să dai 
click pe linkuri pentru a instala diverse extensii sau aplicaţii fără de care ţi se spune că nu poți 
primi acele produse, dar, de fapt, riscă să-ți introducă automat malware sau spyware în 
dispozitiv. 

Când ai dubii despre ce se petrece în mediul online, ceva te deranjează sau ți se pare 
nepotrivit, vorbește cu părinţii tăi sau alți adulți în care ai încredere. Dacă cineva te necăjește 
online, spune-le părinților tăi!%? 


38 Zuky The Robot, Complex Passwords. Disponibil la: 
https: //www.youtube.com/watch?v=PeG_WRV9iQMELlist=PLZ11jQtA2fL11yY06-HnpsrJifRsYoeFq 


39 International Association of Privacy Professionals - IAPP, Safe Space: A Kids Guide to Data Privacy. Disponibil la: 


https: //iapp.org/resources/article/safe-space-a-kids-guide-to-data-privacy/ 


TLP:CLEAR Pagină 27 | 60 


Exemple de video: https://saferkidsonline.eset.com/en-us/kids-zone 


I1.3. Drepturile tale - extras din “Drepturile copiilor” - Consiliul Europei 


Supraviețuirea, protecția și dezvoltarea ta 


Ai dreptul ca interesele să-ţi fie protejate în toate 
deciziile care te privesc și pentru a nu fi supus(ă) 
discriminării, spre exemplu, din cauza originii, opiniilor, 
convingerilor sau sexului tău. 

Ai dreptul la viață și la o dezvoltare fizică, mentală, 
spirituală, morală și socială echilibrată și sănătoasă. 

Ai dreptul la protecție împotriva tuturor formelor de 
exploatare, abuz și violenţă fizică și psihologică, 
inclusiv atunci când acestea sunt comise în interiorul 
familiei tale sau într-un mediu în care copiii sunt îngrijiţi 
(școală, grădiniță, tabere, excursii etc.). 

Ai dreptul să ţi se ofere o samă largă de informații 
obiective despre orice te-ar putea interesa sau despre 
orice te-ar putea privi pe tine, într-un limbaj pe care tu 
să-l poţi înţelege. 

Ai dreptul la odihnă, la timp liber, la joacă și activităţi 
recreative, artistice și culturale, într-un mediu care să 
fie potrivit vârstei tale și să îţi respecte drepturile. 


Identitatea, viaţa privată și familia ta 


Tu 


Ai dreptul la un nume, o cetățenie și la protejarea identităţii tale. Dacă aparții unei minorități 
etnice, religioase sau lingvistice, nu poți fi privat(ă) de dreptul tău de a-ţi trăi propria viață 
culturală, de a-ţi practica religia sau de a utiliza limba grupului aparținător. 

Ai dreptul să-ţi fie protejată intimitatea. Casa, corespondenţa, onoarea și reputaţia ta sunt 
protejate prin lege. 

Părinţii tăi au o responsabilitate comună cu privire la creșterea și dezvoltarea ta. Aceștia au 
dreptul și sarcina de a-ți oferi îndrumare cu privire la modul în care trebuie să îţi exerciți 
drepturile și să îţi respecţi obligațiile. 

În eventualitatea separării părinţilor tăi, ai dreptul să fii consultat(ă) cu privire la toate 
deciziile ce se referă la relaţia ta viitoare cu părinţii (împreună sau cu fiecare dintre ei, în 
parte). Dacă ești separat(ă) de ambii părinți sau doar de unul dintre ei, ai dreptul să îi vezi 
periodic, exceptând situația în care acest lucru nu este în interesul tău (poţi refuza să-i vezi, 
pe oricare dintre ei, mai ales dacă ai motive întemeiate pentru acest refuz; dacă unul sau 
oricare dintre părinţi îţi interzice să te întâlnești cu un necunoscut întâlnit în mediul online, 
iar tu nu ești de acord cu acest lucru, ba chiar te superi și te consideri nedreptăţit și îngrădit, 
acesta nu este un motiv întemeiat să refuzi vizitele la părinţii tăi; dar, dacă în timpul acestor 
vizite, ești abuzat, jignit sau exploatat în orice mod, atunci nu doar că ai un motiv întemeiat 
să nu vrei să-ţi vizitezi părinţii, ci, mai mult, poţi povesti aceste lucruri celor care au grijă de 
tine și să soliciți ajutorul lor). 

Adopţia poate fi autorizată doar dacă este în interesul tău. 

și statul 


Statul trebuie să facă tot ceea ce este necesar pentru a-ți permite să îți exerciți drepturile și 
libertățile stabilite prin lege. 
Statul trebuie să te protejeze și să îți asigure bunăstarea. Statul trebuie să-ți ajute părinţii 
sau persoanele care te îngrijesc, înființând instituţii și creând servicii care să servească 
intereselor și bunăstării tale. 

e Ai dreptul la justiție. Statul trebuie să se asigure că sistemul de justiție este adaptat 
drepturilor și nevoilor tale specifice. 


Libertăţile tale 


e Libertatea de opinie: de îndată ce ai această capacitate, ai dreptul să-ți exprimi opinia cu 
privire la orice te privește. Opinia ta trebuie luată în considerare. 

e Libertatea de expresie: ai dreptul să te exprimi liber și să cauţi, să primești și să diseminezi 
informaţii. 

e Libertatea de gândire, de conștiință și de religie.% 


Potrivit Legii nr. 272/2004, copiii au dreptul la libertate de exprimare și trebuie să aibă 
posibilitatea nețărmurită de a căuta, de a primi și de a transmite informații de orice natură, care 
vizează promovarea bunăstării lor sociale, sănătatea lor fizică și mentală. 


Părinţii și ceilalți responsabili legali ai copiilor, precum și orice alte persoane care au obligaţia de 
a asigura respectarea drepturilor lor, trebuie să le dea informaţiile, explicaţiile și sfaturile 
necesare, în funcţie de vârstă și de capacitatea acestora de a înțelege la momentul respectiv. În 
orice caz, aceștia au obligația de a-i lăsa pe copii să-și spună punctul de vedere, să-și prezinte 
ideile și opiniile așa cum consideră. 


Tot în acest sens sunt și prevederile Convenţiei ONU cu privire la drepturile copilului, potrivit 
căreia: „Copilul are dreptul la libertatea de exprimare; acest drept cuprinde libertatea de a 
căuta, de a primi și de a difuza informaţii și idei de orice natură, indiferent de frontiere, sub 
formă orală, scrisă, tipărită sau artistică ori prin orice alte mijloace, la alegerea copilului"“?. 


4% COUNCIL OF EUROPE, Children's Rights. Disponibil la: 
https: //www.coe.int/en/web/children/i-have-rights-you-have-rights-he/she-has-rights-...74%2212444981%22:[1]] 


11 Voiculescu Simona, Redactor-șef, avocatnet.ro, Libertatea de exprimare a copiilor este doar unul dintre drepturile „uitate” ale acestora. 
Disponibil la: 

https: //www.avocatnet.ro/articol_44911/Libertatea-de-exprimare-a-copiilor-este-doar-unul-dintre-drepturile-%E2%80%9Euitate-ale- 
acestora.html 


+2 CONVENȚIE cu privire la drepturile copilului, adoptată de Adunarea Generală a Organizaţiei Naţiunilor Unite la 20 noiembrie 1989. Disponibil 
la: http://www.cdep.ro/pls/legis/legis_pck.htp_act_text?idt=28213 

Ghid (digital) de conștientizare a 
importanței protecţiei datelor cu 


caracter personal şi a securității 
cibernetice pentru părinți 


III. PĂRINȚII 


Beneficiile lumii online depășesc cu mult dezavantajele acesteia. Copiii trebuie să știe cum să 
navigheze pe internet pentru a fi productivi și competitivi în viitor, deoarece lumea digitală este 
a lor și în ea își vor trăi viața. Cu toate acestea, copiii sunt foarte impresionabili și s-ar putea să 
nu fie pregătiți pentru tot ce se găsește pe internet. 


Curiozitatea lor naturală, combinată cu lipsa lor de maturitate, îi poate face să rătăcească în 
zone cibernetice nesigure. Conţinutul neadecvat pentru vârsta lor rămâne cel mai mare risc 
pentru ei. Învăţarea copiilor despre siguranţa și confidenţialitatea online ar trebui să înceapă cu 
dvs., părinţii și profesorii lor. Sunteţi adulţii în care copiii/elevii voștri au cea mai mare încredere. 


să fii părinte în ziua de astăzi implică creșterea 
primei generaţii de copii care cresc înconjurați 
de tehnologie - la școală sau acasă, sau cu 
tehnologia devenită aproape o extensie a 
corpului lor - copii cu telefonul în mână, 
permanent, nu mai este ceva ce putem vedea ca 
simbol al unui nivel de trai ridicat (părinţi cu o 
stare materială bună sau foarte bună și care 
oferă copiilor lor tot ce este mai nou și mai 
scump în materie de tehnologie), ci este o 
imagine atât de comună, încât, abia dacă NU 
vedem un copil cu un telefon de ultimă generaţie 
în mână, cu ochii nedezlipiți de ecran nici măcar 
atunci când trece strada, ni se pare ceva ciudat 
și aproape nefiresc. 


Așa că, înțelegem dorința părinților de a asigura siguranţa online a copiilor. Dar, odată cu apariția 
dispozitivelor mobile, din ce în ce mai complexe, și a noilor platforme de comunicare, adulții au 
multe de învățat pentru a ţine pasul cu vremurile. Acest ghid oferă sfaturi practice despre cum, 
când și de ce să vă ajutați copiii să se bucure în siguranţă pe internet și de tot ceea ce acesta are 
de oferit. 


III.1. Ce trebuie să știe părinţii? 


Ca părinţi, tutori, reprezentanți legali ai copiilor cu vârsta sub 16 ani, trebuie să știți că este 
nevoie de acordul vostru pentru ca acesta să poată accesa servicii ale societăţii informaţionale, 
adică, un copil cu vârsta sub 16 ani nu ar trebui să poată să instaleze aplicații sau să-și creeze 
conturi pe reţelele de socializare fără acordul vostru. Fiţi vigilenți, deoarece copiii, în dorinţa lor 
de independenţă și în lipsa lor de răbdare să aștepte să treacă anii, până la majorat, exagerează 
cu privire la vârsta lor și își creează singuri conturi, fără să vă spună. “Minciunica” despre vârsta 
lor ar putea fi cea mai mică problemă a unui părinte în această situație. 


Cele mai mari riscuri și probleme pot apărea DUPĂ ce copilul și-a creat respectivul cont (pe un 
site de jocuri, pe reţele de socializare etc.), adică există riscul ca fiul/fiica lor, copilul pe care-l 
au în îngrijire să furnizeze date personale fără discernământ și să adopte o sumă de 
comportamente periculoase, fără să fie conștienți că se expun, convinși fiind că sunt protejaţi de 
anonimat, spre exemplu (“Nu mă cunoaște nimeni aici, pot face orice/Nu are cum să-mi facă rău 
cineva, pentru că nu știe nimeni cine sunt”). Cine vrea cu adevărat să-i păcălească pe copii și să 
profite de pe urma lor, va găsi întotdeauna metoda potrivită să o facă. 


În general, răufăcătorii cibernetici încearcă să vă inducă în eroare copilul și să primească acces 
la datele sale personale, sau chiar și ale dvs. și/sau ale altor membri ai familiei, în special pentru 
câștig material, adică pur și simplu fac rost de marfă de vânzare pentru cumpărătorul potrivit 
(spre exemplu, companii de marketing care cumpără date pentru a crea reclame ţintite). 

Totuși, există anumite tipuri de infractori extrem de periculoși care nu sunt interesați doar de 
beneficiile materiale ce ar putea proveni din reclamele direcționate către copiii dumneavoastră. 
Aceștia, de fapt, îi vizează direct pe copii pentru scopuri nelegale și grave, cum ar fi exploatarea 
minorilor, abuzul sexual sau traficul de persoane și organe. 


Mulți copii se bucură de atenţia pe care o primesc în mediul online și se lasă păcăliți, fie să dea 
și mai multe date personale, fie chiar să “iasă” din mediul online și să se întâlnească cu acești 
prădători în viața reală, fără ca dvs. să fiți conștienți de ce se întâmplă. 


Din experiența noastră de specialiști în protecția datelor, dar și în calitate de părinţi, am remarcat 
că părinţii manifestă un interes din ce în ce mai crescut față de tematica protecției copiilor și a 
confidenţialității datelor lor în online, în sensul în care părinţii vor să cunoască modul cum se 
creează și care sunt consecințele amprentei digitale pe care copiii lor o lasă în mediul online. 


În calitate de părinţi, noi, autorii, am constatat că ne ajută să începem cu elementele 
fundamentale. Activitatea online de orice fel - jocuri, socializare pe diverse rețele dedicate 
acestui scop, navigare pe internet și așa mai departe - are potenţialul de a lăsa o amprentă 
digitală. Având în vedere acest lucru, este util să împărțiți propria abordare a confidențialității 
datelor în două faze. 


Faza 1: Evaluați toate serviciile online, site-urile, aplicațiile 
și dispozitivele care implică conectarea la internet și pe care 
copiii le folosesc și le accesează. Ce permisiuni dau, implicit, 
aplicaţiile pentru smartphone-uri, adică, spre exemplu, este 
permis, implicit, ca datele personale să se transmită, 
automat, și către alți operatori, sau sunt folosite doar de 
proprietarii aplicaţiilor respective? Care sunt setările de 
confidenţialitate pentru conturile de pe reţelele sociale ale 
copiilor? Găsirea acestor informaţii poate fi o provocare. 


Site-ul internetmatters.org“ este o resursă excelentă pentru 
informaţii specifice despre următoarele (și multe altele): 


e Cum să găsiţi și să selectaţi setările de confidenţialitate pe smartphone-uri și alte dispozitive, 
cum ar fi motoare de căutare, console de jocuri, rețele și aplicații etc. 


e Unde să găsiți și să citiți politicile de confidenţialitate și cerințele de vârstă pentru 
înregistrarea/crearea de conturi personale de utilizator pe o serie de platforme sociale, 
inclusiv TikTok, Facebook, Monkey, Instagram și multe altele. 


e Unde și cum să raportați problemele sau preocupările dvs. legate de confidenţialitate pe 
platformele de socializare. 


e Studierea acestor resurse, împreună cu copiii dvs., este un punct de plecare excelent pentru 
următorul pas. 


Faza 2: Evaluarea măsurilor de protecție a datelor copiilor în mediul online, prin discutarea cu 
aceștia a celor mai bune practici, precum și stabilirea unor limite: 
e Ce fel de informaţii sau fotografii ale copiilor/despre aceștia sunt potrivite pentru partajare? 


e Ceartrebui să facă copiii dacă văd conţinut care este supărător, le provoacă chiar și cel mai 
mic disconfort, fie că sunt, fie că nu sunt subiectul acestor conținuturi? 


e Cumartrebui să gestioneze solicitările străinilor de a se conecta pe rețelele sociale? 
e Cum să facă distincţia între adevăr și ficțiune în lumea digitală? 
În acest moment, dvs., ca părinţi, s-ar putea să vă daţi seama că nu puteţi verifica absolut toate 


interacțiunile copilului cu mediul online. Acesta este momentul în care vă puteţi baza pe ajutorul 
legislației privind confidenţialitatea datelor personale. Există soluții tehnice de accesare 


+3 Internet Matters, Because children deserve a safe digital world. Disponibil la: https: //www.internetmatters.org/ 


TLP:CLEAR Pagină 32 | 60 


securizată a mediului online, care pot bloca, automat, conţinutul dăunător, pot înregistra 
activitatea copiilor și pot informa părinţii cu privire la potenţialele “puncte moarte” ale 
confidențialității datelor. Având în vedere faptul că nicio soluție nu rezolvă complet și în mod 
absolut sau satisfăcător o problemă, singurul lucru realist pe care îl puteţi face este să vă protejați 
copiii cât mai bine, conștienți fiind că nu o veţi putea face nici complet și nici mereu (“Dacă vrei 
să te ferești de o primejdie, cunoaște-o cât mai bine!”). 


Făcând cel mai bun compromis între ce ar trebui să faceţi pentru a vă proteja copiii în mediul 
online și ceea ce puteţi face cu adevărat, creați premisele asigurării celei mai bune protecții 
posibile pentru datele copiilor în mediul online. 


llI.2. Cine ar trebui să le vorbească copiilor despre datele lor personale și 
securizarea acestora? 


Primii care ar trebui să poarte această discuţie cu 
copiii sunt părinții. 

lată de ce: copiii sunt înconjurați de mulți oameni 
care joacă roluri foarte importante în viața lor, cum 
ar fi rude, prieteni și profesori. Cu toate acestea, 
copiii tind să caute răspunsuri la părinţii lor, așa că 
fiți prezenţi și pregătiți pentru a oferi îndrumări și 
sfaturi. Când ar trebui să vorbiţi cu ei despre mediul 
online și comportamentele responsabile în acest 
context? Acum! Din prima clipă în care un copil 
manifestă interes pentru tableta, smartphone-ul sau 
computerul dvs., ar trebui să începețţi să le explicaţi 
cum stau lucrurile. Reţineţi, așa cum copiii au nevoie 
de reguli pentru a trăi în siguranță în lumea reală, așa 
au nevoie de îndrumare și pentru traiul sigur, în 
lumea online. 


În timp ce amenințările imediate la adresa siguranţei personale pot veni într-o formă diferită 
(orice interacțiune fizică, nemijlocită, cu lumea reală, se poate transforma într-o vătămare fizică 
sau psihică), potenţialul de vătămare în mediul online este la fel de real (o răpire, sau alt tip de 
vătămare fizică, cât se poate de concretă în viața reală, își poate avea rădăcinile în mediul online, 
ca urmare a unei încrederi prost plasate a copilului în cei cu care intră în contact acolo). 


Pe măsură ce copilul crește, în calea lui apar noi provocări în interacțiunea sa cu mediul. 
Îndrumarea părinților va ajuta copiii să ia decizii cât mai bune și să aibă un comportament 
responsabil, pentru propria siguranță, dar și în relaţia cu ceilalți (copiii nu trebuie să înveţe doar 
cum să se protejeze pe ei înșiși, ci pot contribui și la educarea altora și, deloc lipsit de importanță, 
pot învăţa, spre exemplu, că cyberbullying-ul este interzis nu doar când efectele acestuia se 
manifestă direct asupra lor, ci este un comportament interzis și lor, adică nici copiilor dvs. nu le 
este permisă această practică). 


Trăiți acut sentimentul că fiii și fiicele dvs. știu mai multe despre tehnolosie și digitalizare decât 
știți voi? Este un sentiment real și cât se poate de justificat. Copiii din zilele noastre sunt nativi 
digitali“, care, în termeni extrem de simpli, sunt foarte abili în utilizarea noilor tehnologii. Cu 


“* ECDL Foundation 2014, Eroarea “Nativ Digital”: De ce tinerii trebuie să îşi dezvolte competenţe digitale: Termenul “nativ digital” a fost 
inventat în anul 2001 de către autorul american Marc Prensky. În articolul său, "Digital Natives, Digital Immigrants”, Prensky a definit nativii 
digitali ca fiind tinerii ce au crescut înconjurați de și folosind computerele, telefoanele mobile și alte instrumente ale erei digitale. Autorul a 
susținut că un mediu digital schimbă dramatic felul în care oamenii gândesc și procesează informaţia - este posibil chiar să le modifice structura 
cerebrală. Prensky a comparat nativii digitali cu imigranții digitali, definiți ca cei care s-au născut înainte de extinderea largă a utilizării 
tehnologiei digitale și care au adoptat-o într-o anumită măsură mai târziu, pe parcursul vieţii. Potrivit lui Prensky, în Statele Unite ale Americii, 
toți oamenii născuți după 1980 sunt nativi digitali. În anii care au urmat, Prensky a revizuit abordarea sa referitoare la nativii digitali prin 
adăugarea unui nou concept, “înțelepciune digitală” (digital wisdom'). Disponibil pentru download direct, la: 


https: //www.ecdl.ro/uploads/stiri/resources/files/E%C5%9Fecul_Genera%C5%A3iei_Nativilor_Digitali_Document_de_pozitie.pdf 


TLP:CLEAR Pagină 33 | 60 


toate acestea, a ști cum să accesezi internetul pentru a intra în mediul online, nu este același 
lucru cu a-l folosi în siguranță. Ca părinţi, nu trebuie să știți tot ce se petrece în lumea virtuală, 
dar, trebuie să aveţi măcar cunoștințe minimale și să fiți pregătiți atunci când copiii întâmpină 
ceva necunoscut (nu neapărat și imediat evident ca fiind periculos pentru ei) sau nu sunt siguri 
cum să gestioneze o situație legată de e-mail sau despre potenţialele riscuri prezentate de 
accesarea rețelelor sociale. 


A-i asculta pe copii este extrem de important, deoarece creează premisele sănătoase ale unor 
îndrumări și sfaturi care să fie respectate de copii, fără efort și fără să genereze acestora un 
sentiment de apăsare, sau de presiune (“Trebuie să fac așa, pentru că așa mi-au cerut/impus 
părinţii, deși eu vreau să fac altfel.”) și care să determine rezistenţa, sau chiar opoziția copiilor 
față de acestea (“Știu că părinții mei îmi vor binele/mă învaţă de bine, dar, ar fi putut să-mi 
permită să fac acest lucru măcar parțial, nu să-mi interzică complet. Las” că găsesc eu o metodă 
să nu afle ce fac!”). Cel mai important lucru este să vă faceți copilul parte din conversaţie. 
Străduiți-vă să creați un mediu în care să poată pune întrebări în mod liber. 


III.3. Ce trebuie să faceţi când copiii accesează internetul? 


Pentru început, utilizați instrumente de control parental. Profitaţi de această tehnologie care 
face posibilă blocarea site-urilor sau a categoriilor de pagini web care conțin material potenţial 
dăunător pentru copii. Puteţi filtra conținutul în funcție de vârsta copilului dvs. 


Controlul parental poate fi folosit pentru a impune 
copiilor limite de timp pentru navigarea pe internet 
sau pentru jocuri - recomandarea noastră fiind să 
explicaţi copiilor de ce impuneţi această limitare, să 
înțeleagă raționamentul din spatele acestor limite și 
să-i faceți să le accepte cât mai ușor, pentru a nu 
risca să obţineţi efectul contrar așteptărilor dvs. 


Soluţiile de control parental (ex: ESET% sau Family 
Link“) au și o funcţie care le permite copiilor să 
solicite părinților acces la anumite pagini web, sau 
să ceară timp suplimentar de petrecut online. Din 
nou, acesta este un moment excelent pentru a 
discuta cu copilul despre menţinerea sau relaxarea 
anumitor limite - adică să le explicaţi de ce le 
menţineţi, sau care sunt condiţiile în care ați fi 
dispuși să le relaxaţi. 


lată câteva sfaturi practice pentru părinţi cu copii din diferite grupe de vârstă și care vor face 
mai sigure activitățile online ale acestora: 


Până la 10 ani 
e  Însoțiţi-i în primele lor călătorii digitale! 


Stabiliți, ca prioritate, să fiți prezenţi atunci când micuţii dvs. fac primii pași în lumea digitală. 
Primul contact pe care îl are un copil cu internetul este un bun prilej de a-l ghida în noua lui 
aventură. Este, de asemenea, o șansă de a sublinia aspecte precum actualizările jocurilor, care 
ar putea necesita o achiziție și care ar trebui să fie autorizată de dvs., înainte de a fi efectuată. 


e Stabiliți condiţiile de utilizare a internetului 


Setați regulile de bază pentru utilizarea internetului, inclusiv parametrii stabiliți/permiși de dvs. 
pentru jocurile online, pentru socializare sau pentru vizionarea de filme. O bună practică este 


45 ESET, Parental control. Disponibil după crearea unui cont personal, aici: https://parentalcontrol.eset.com/ 


1 Google Family Link, Help keep your family safer online. Disponibil la: https://families.goosle.com/familylink/ 

supravegherea numărului de ore petrecute de copii online și stabilirea intervalului orar în care le 
permiteți să desfășoare activități online! 


e Fiţi un exemplu bun! 


Copiii tind să urmeze comportamentele părinţilor. Dacă le demonstrați cum navigaţi online în 
siguranţă și cum interacționaţi corect cu ceilalți, este posibil ca aceștia să vă urmeze exemplul. 
Vă puteţi verifica cunoștințele în privința siguranței online făcând diferite teste disponibile pe 
diverse site-uri, cum ar fi www.sigurantaonline.ro.% 


Între 11 și 14 ani 
e Învățați-i să nu împărtășească informaţii care i-ar putea identifica! 


Este foarte important să-i învăţaţi pe copii că, în lumea virtuală, nu toți sunt prieteni și nu toți 
sunt cine pretind că sunt. Explicați copiilor de ce nu este sigur să partajați informații online, 
cum ar fi adresa de domiciliu sau cea de e-mail, numărul de telefon, detaliile școlii sau programul 
zilnic. Rugați copilul să vă solicite acordul înainte de a partaja fotografii potențial sensibile. Copiii 
trebuie să înțeleagă că, odată ce au distribuit ceva online, acel “ceva” rămâne acolo și nu mai 
poate fi șters definitiv niciodată. 


e  Menţineţi deschis dialogul cu copilul! 


Încurajaţi copiii să fie deschiși cu dvs. și să întrebe liber despre ceea ce văd pe internet! Încercaţi 
să răspundeţi întrebărilor despre „știri false” sau despre fotografiile false, vorbindu-le despre 
utilizarea paginilor web/surselor de informaţii de încredere! 


Între 15 și 18 ani 
e Nimeni altcineva nu ar trebui să le cunoască parolele. 


Știm că adolescenții au tendinţa de a se comporta ca și cum le-ar ști pe toate, dar asiguraţi-vă că 
înțeleg și aplică cele mai bune practici atunci când vine vorba de parole. Subliniaţi că nu ar trebui 
să-și împărtășească niciodată parolele cu alte persoane. Explicaţi-le de ce parolele nu ar trebui 
partajate/dezvăluite nici măcar prietenilor, deoarece pot cădea cu ușurință în mâini greșite și ar 
putea permite accesul la conturile de rețele sociale sau la informaţiile bancare. 


e Raportaţi imediat urmărirea și hărţuirea cibernetică! 


Vă amintiţi de agresorul școlii? În zilele noastre, mulți “bătăuși” au trecut la tehnologia modernă 
și se ascund în spatele anonimatului oferit de internet. Ceea ce nu s-a schimbat este faptul că ei 
încearcă să le facă rău psiholosic (sau chiar fizic) altora. Adolescenţii ar trebui încurajați să își 
informeze părinţii sau alți adulți responsabili de ei și să salveze, ca probe, orice e-mail-uri, postări 
sau fotografii legate de hărțuire sau de o atenţie nedorită acordată acestora. 


e Tranzacţiile financiare online trebuie să fie sigure 


Achiziționarea de produse și servicii online poate fi perfect sigură - cât timp sunt în vigoare 
(active) măsuri de siguranță. Până când copiii înțeleg măsurile de siguranţă necesare atunci când 
furnizează informaţii financiare personale, ar trebui să facă acest lucru doar sub supraveghere. 


III.4. Copiii și reţelele sociale 


Vă amintiţi de vremurile când copiii se jucau în aer liber și veneau acasă doar când le era foame? 
Internetul a schimbat totul. În zilele noastre, tinerii pot petrece ore întregi, în fiecare zi, pe 
reţelele sociale precum Instagram, Snapchat, TikTok, WhatsApp, Facebook și Telegram. 


Mulți dintre noi, cei de la ASCPD, suntem părinți, așa că înțelegem de ce s-ar putea să vă 
îngrijoreze universul online. Am realizat acest ghid strângând informaţii relevante despre 
protecția datelor și despre securitatea cibernetică (sau securitatea online), pentru a vă 


+ Siguranţa online. Disponibil la: https://sigurantaonline.ro/?fbclid=IwAR1UCwlo8DlaHfgzTDtyklb2AIWdtvNpVB2PYrvrFQi6zj8ieRUERSRmuzo 

împărtăși informaţii despre potenţialele ameninţări care pândesc pe rețelele sociale și pentru a 
vă oferi câteva soluţii care vă vor ajuta să vă protejați familia. 


Ce măsuri puteţi lua pentrua vă proteja copiii pe rețelele sociale? Privind potenţialele amenințări, 
utilizarea rețelelor sociale poate părea o activitate periculoasă. Cu toate acestea, interdicția de 
a le folosi nu va rezolva problema - copiii vor găsi o modalitate de a face ceea ce le place. În 
schimb, folosiți următoarele recomandări deoarece vă vor ajuta să faceți utilizarea reţelelor 
sociale mai sigură pentru copiii și familia dvs.: 


e  Păstrați permanent deschise canalele de comunicare cu copiii 


Dialogul este una dintre cele mai importante 
componente pentru menţinerea copiilor în siguranță 
în mediul online, mai ales când vorbim despre 
rețelele sociale. Menţinerea unei comunicări deschise 
și sincere cu copiii dvs. este importantă, dacă vreţi ca 
aceștia să aibă încredere în judecata dvs. și să vă 
urmeze sfaturile. Un bun exemplu este cyberbullying- 
ul și prevenirea acestuia. Spuneţi-i clar copilului că 
hărţuirea cibernetică este complet inacceptabilă, 
indiferent dacă sunt ei înșiși vizați sau dacă sunt 
tentaţi să participe la atacarea altora. 


Când se confruntă cu un astfel de comportament, 
chiar dacă nu îi privește în mod direct, ar trebui să 
anunţe imediat pe cineva - pe dvs., un profesor sau 
alți adulți responsabili. 


e Utilizați aplicații de control parental 


În funcție de vârsta copiilor dvs., puteţi utiliza software-ul de control parental pentru a seta o 
listă de site-uri web sau aplicaţii blocate și pentru a restricționa orele la care copilul dvs. poate 
fi prezent online. De asemenea, puteți oferi copilului dvs. acces complet la tot ce este online, cu 
monitorizare încorporată, care vă permite să vedeți ceea ce vede copilul. 


Copilul dvs. ar trebui să facă parte din procesul de luare a deciziilor. Dacă alegeți să le limitați 
accesul sau timpul online, software-urile de control parental le permit copiilor să vă solicite, în 
timp real, permisiunea de a vizita anumite site-uri web sau de a beneficia de timp suplimentar 
petrecut pe rețelele sociale. Amintiţi-vă: doriți să încurajați discuţiile despre importanța 
echilibrării timpului petrecut pentru socializare online cu alte obligaţii ale copiilor, cum ar fi 
efectuarea temelor pentru acasă. 


e Utilizaţi protecția anti-spam și firewall 


Este recomandată instalarea pe dispozitivele copilului dvs. a unei soluții de securitate cu 
capacități de detectare proactivă, pentru a evita programele malware“, ransomware?, 
tentativele de phishing etc., atunci când utilizați rețelele sociale. Asiguraţi-vă că soluţia pe care 
o alegeți include protecție antispam și firewall. 


e Utilizaţi parole puternice și verificarea în doi factori 


48 Cisco, What is malware? Disponibil la: 
https: //www.cisco.com/site/us/en/learn/topics/security/what-is-malware.html/tabs-35d568e0ff-item-194f491212-tab 


* Wikipedia, Ransomware: “este un software rău intenționat care, după ce se instalează pe dispozitivul victimei (calculator, smartphone), 
criptează datele victimei ținându-le „ostatice”, sau șantajează victima, pe care o ameninţă că îi va publica datele dacă aceasta nu plătește o 
„răscumpărare” (în engleză * “ransom”). De cele mai multe ori, ransomware-ul păcălește victima, spunându-i că s-a găsit activitate ilegală pe 
dispozitiv și că trebuie să plătească o sumă de bani ca să recapete controlul asupra dispozitivului. Disponibil la: 


https: //ro.wikipedia.org/wiki/Ransomware: -:text=Ransomware%20este%20un%20software%20r%C4%83u,%E2%80%9D%20(%C3%AEn%20englezăC4 
%83%20ransom). 

Copiii dvs. știu cum arată o parolă sigură? Greu de crezut, dar, chiar și unii adulți încă folosesc 
elemente ușor de ghicit, precum cuvântul „parolă” sau șirul de cifre „12345”! Parolele copilului 
dvs. trebuie să conţină cel puţin 12 caractere, care să 
includă litere mari și mici, un număr și un simbol special 
(4 sau 0). Amintiţi-le copiilor să nu-și împărtășească 
parolele cu nimeni, nici măcar cu cei mai buni prieteni, 
cu membrii familiei sau cu profesorii. 


e Utilizați autentificarea în doi pași 


Când se conectează copiii pe rețelele sociale, asigurați-vă 
că se folosește opţiunea de verificare cu doi factori (în doi 
pași) oferită în setările de securitate. Cunoscută și sub denumirea de autentificare cu doi factori, 
această metodă adaugă un alt nivel de securitate, greu de compromis de către atacatori, 
trimițându-i copilului o parolă unică pe care să o introducă de fiecare dată când se conectează 
sau utilizează un dispozitiv în care nu are încredere. Puteţi configura acest lucru împreună și să 
discutați de ce este important ca numai utilizatorul autorizat să poată accesa un cont. Dacă 
altcineva intră în contul copilului, ar putea să șteargă informaţii, să adauge fotografii sau mesaje 
nepotrivite, să-l agreseze cibernetic sau chiar să încerce să-i fure identitatea. 


e  Schimbaţi setările profilului în “mod privat” 


Setările implicite de confidenţialitate pentru rețelele sociale nu vor garanta siguranța copilului 
dvs. Pentru început, profilurile ar trebui să fie setate pe opţiunea “privat” în loc de “public”. 
Pentru exemplificare, vom folosi platforma Instagram și un telefon mobil: conectaţi-vă la profilul 
copilului dvs. atingând pictograma “persoană”. Glisaţi spre stânga și atingeți pictograma “Setări” 
(de obicei, pictograma respectivă este o rotiță dințată). Selectaţi “Confidenţialitate și 
securitate”, apoi “Confidenţialitatea contului”, după care activaţi “Contul privat”. 


e Câteva recomandări pentru utilizarea în siguranţă a rețelelor sociale 


1. Ajutaţi-vă copilul să înțeleasă și să accepte faptul că nu poate (și se poate dovedi chiar 
periculos) să instaleze aplicaţii sau să-și creeze conturi pe reţelele de socializare fără acordul 
dvs. Aceasta nu trebuie văzută ca o formă de cenzură exercitată de părinte, ci ca o măsură de 
protecție a copiilor în activitățile lor online. Cu alte cuvinte, înainte de a da click pe linkuri 
sau butoane de descărcare a unor aplicaţii, să se gândească dacă nu e periculos și, eventual, 
să vă ceară sfatul și sprijinul. 

2. Nici în viața reală, nici în mediul online, oamenii nu sunt întotdeauna cei care pretind că sunt. 
Ajutaţi-vă copilul să învețe să comunice prudent în mediul online, să nu divulge mai multe 
informaţii decât este cazul și, în niciun caz, să nu dea informaţii cerute de necunoscuți. 


3. Învăţaţi copilul să nu facă publice, vreodată, date personale precum adresa de acasă, numele 
școlii la care învață sau numărul de telefon, nici al său, al dvs. sau al rudelor, prietenilor etc. 


4. Învăţaţi copilul să folosească chat-uri, mesagerii instant sau reţele de socializare online 
adecvate vârstei sale și să comunice doar cu persoane apropiate vârstei sale, cu prieteni pe 
care îi cunoașteți și dvs. sau cu membri ai familiei. 


5, Securizați profilul conturilor copilului dvs., ajustând setările de confidenţialitate, pentru a vă 
asigura că informaţiile și fotografiile pe care acesta le diseminează pe internet sunt văzute 
doar de prieteni și de persoane de încredere. 


6. Învăţaţi copilul ca, în cadrul unei reţele de socializare online, precum hi5 sau Facebook, să nu 
accepte vreodată cereri de prietenie de la persoane pe care nu le cunoaște în viața reală, 
decât dacă acestea i-au fost recomandate de părinţi sau prieteni de încredere. 


7. Învăţaţi copilul să nu dea curs, niciodată, unor solicitări de a se întâlni în viaţa reală cu 
persoane cunoscute online. Dacă chiar îi place cu adevărat de cineva cunoscut online și vrea 
să se întâlnească cu el/ea, să vă anunțe și pe dvs. eventual, ca să participaţi la prima întâlnire. 

8. Învăţaţi copilul să folosească webcam-ul pentru a comunica exclusiv cu oameni pe care îi 
cunoașteți și dvs. în viața reală și să închidă camera atunci când nu o folosește. 


9, Învăţaţi copilul să nu pună în circulație mesaje vulgare, imagini sau alte materiale cu el sau 
cu alți cunoscuți în ipostaze indecente. 

10. Învăţaţi copilul să nu răspundă la mesaje menite să-l hărțuiască, și să blocheze expeditorii 
unor astfel de mesaje. 

11. Învăţaţi copilul cum să respingă și să blocheze mesaje sau contacte nedorite. 

12. Învăţaţi copilul să se deconecteze de la internet, atunci când nu îl folosește. 

e Recomandări pentru părinţi 

1. Discutați constant cu copilul despre 
comportamentul acestuia în mediul online. 

2. Aflaţi exact ce site-uri de socializare folosește 
copilul, pe cine are în lista de prieteni (repetaţi, 
împreună cu el, recomandările noastre de mai 
Sus). 

3. Folosiţi firewall-ul și alte programe de securitate 
online pentru a bloca site-urile cu conținut 
neadecvat pentru copii. 

4. Monitorizaţi activitatea online a copilului 
(restricționaţi accesul la programe, softuri și site- 
uri care i-ar putea face rău).5 


III.5. Care sunt principalele ameninţări online? 
Programele de tip malware (software rău intenționat) 


Acestea sunt proiectate să deterioreze sau să blocheze dispozitivul, să fure datele sau să le 
răspândească în alte rețele. Diferite tipuri de programe malware vă pot cripta fișierele și le pot 
păstra pentru răscumpărare, pot încerca să vă acceseze informaţiile financiare, să vă spioneze 
activitățile prin intermediul camerei web și multe altele. Pe lângă utilizarea unei soluţii fiabile 
de securitate pe internet, educați copiii despre amenințările de pe internet și cum puteţi să le 
evitați împreună. O resursă excelentă de informaţii, avertismente și recomandări de prevenire a 
unor asemenea situaţii, atât pentru copii, cât și pentru adulţi, este site-ul Directoratului Naţional 
de Securitate Cibernetică (DNSC).5! 


Spam 


Aţi mai văzut spam, sub forma tuturor acelor e-mail-uri nedorite și nesolicitate care apar în căsuţa 
dvs. de e-mail. Ar trebui șterse, fără a le deschide. Amintiţi-le copiilor că aceste mesaje nedorite 
încearcă, adesea, să vă atragă către site-uri web sau anunțuri concepute pentru a răspândi 
programe malware, pretinzând că ați câștigat un concurs sau oferind produse „gratuite”. 


Înșelătorii 


Înșelătoriile pe internet pot lua mai multe forme, cum ar fi spam-ul și utilizarea tehnicilor de 
inginerie socială. În cea din urmă, escrocul poate pretinde că este un coleg de școală sau un 
profesor, pentru a încerca să colecteze informaţii confidenţiale, cum ar fi Codul Numeric Personal 
(CNP), nume de utilizator și parole. E-mail-urile sau textele care solicită nume de utilizator și 
parole pentru rețelele sociale sunt alte înșelătorii comune. 


Cyberbullying 


5 10 sfaturi de protecţie online pentru copii și părinți. Disponibil la: 


https: //www.descopera.ro/dnews/5489345-10-sfaturi-de-protectie-online-pentru-copii-si-parinti 


51 Directoratul Naţional de Securitate Cibernetică: https: //dnsc.ro/ 


TLP:CLEAR Pagină 38 | 60 


Acest comportament ostil este îndreptat, de obicei, împotriva copiilor și adolescenților, deși 
victime pot fi și adulții. Ținta este amenințată și umilită în spaţiul cibernetic de cunoscuţii săi, 
sau chiar de persoane necunoscute. Acest lucru poate provoca traume emoționale extreme sau 
chiar poate determina victimele să se rănească singure. Cyberbullying-ul se manifestă pe multe 
căi fiind folosite chiar și funcţiile de chat din cadrul jocurilor din consolă. Subliniaţi copiilor de 
toate vârstele că orice formă de hărțuire este inacceptabilă și ar trebui raportată imediat. În plus, 
în cazul în care copilul dvs. este victimă a agresiunii cibernetice, acesta nu ar trebui să riposteze. 
Explicaţi că agresorul dorește să provoace o reacție, oricare ar fi aceasta, deoarece îi alimentează 
dorința de a face rău altora. Dacă atacurile online continuă, notificați autoritățile competente - 
oficialii școlii sau forțele de ordine. Nu ștergeți niciun mesaj primit, deoarece ar putea fi folosit 
ca dovadă. 


Grooming 


Grooming-ul are loc atunci când un adult încearcă să 
convingă un copil să presteze activități sexuale fie 
online, fie în persoană. Un groomer este cineva care 
construiește o relație de încredere și o conexiune 
emoțională cu un copil sau un tânăr, astfel încât să îl 
poată manipula, exploata și abuza, cel mai adesea 
„împrietenindu-se” pe rețelele sociale. Adesea, un 
adult se va preface că este un alt copil pentru a 
stabili o relație de prietenie, apoi încearcă să 
aranjeze o întâlnire fizică, în viaţa reală. Pe lânsă 
faptul că ar trebui să ţineţi evidenţa cu cine petrec 
timpul copiii online, reamintiţi-le să nu se 
întâlnească niciodată cu cineva pe care l-au cunoscut 
online, cu excepția cazului în care un părinte este 
prezent. 


Sexting 


„Sexting” (din „sex” și „texting”) există de ani de zile. Deși a apărut cu funcția SMS a telefoanelor 
mobile, acum pot fi trimise, cu ușurință, mesaje text, fotografii și videoclipuri cu caracter sexual 
explicit. Amintiţi-le copiilor că, odată ce au distribuit astfel de materiale online, acestea se pot 
răspândi necontrolat. Fotografiile pot fi folosite pentru șantaj, hărțuire cibernetică și multe 
altele. O regulă de bază este să nu partajaţi nimic din ce nu aţi dori să fie postat public. 


Furtul de date și de identitate 


Informaţiile trimise prin internet, fără a fi luate măsurile de precauţie necesare (criptarea datelor 
sau utilizarea unui site web securizat), pot fi interceptate de terți. In cazul numerelor de cont și 
a informaţiilor bancare, a codurilor numerice personale etc., acestea pot fi apoi utilizate pentru 
accesarea conturilor bancare și, implicit, pentru furtul banilor din cont sau pentru furtul 
identității. Asiguraţi-vă că se cunoaște faptul că organizațiile de încredere și cu reputație nu vor 
solicita copiilor, prin e-mail sau chat, datele contului sau numerele PIN bancare. 


III.6. Cum pot contribui la securitatea digitală a copilului meu? 


să începem cu câteva întrebări pe care, poate, vi le-aţi pus deja sau începeţi acum: 


— 
. 


Aveţi stabilite regulile casei pentru utilizarea tehnologiei? 
Aveţi stabilite reguli pentru siguranța copilului în lumea fizică? 
V-aţi confruntat cu ameninţări din lumea digitală? 

Există, acasă, o regulă pentru timpul petrecut pe internet? 


Utilizaţi controlul parental pe anumite dispozitive (TV, computer, laptop, tabletă, telefon)? 
Pe care anume? 


TLP:CLEAR Pagină 39 | 60 


EA e 


6. Cât de des vorbii cu copilul despre lumea digitală, și, mai ales, despre lumea lui digitală? 
Poate ați auzit sau ați fost martor al unor situaţii ca cele enumerate în continuare: 


e „Copilul meu este hărțuit pe Facebook, am fost victima unui atac de phishing, colega mea a 
fost concediată pentru anumite postări pe rețelele sociale, am primit mesaje de la necunoscuți 
care mă amenințau cu postarea unor filmuleţe care mă puneau într-o lumină nefavorabilă”... 
și lista poate continua. 


Trăim într-o perioadă în care o mare parte din viața noastră, personală și profesională, s-a mutat 
în mediul online. Această dependență crescută de internet și de rețelele digitale aduce și riscuri 
împreună cu confortul oferit. 


O primă modalitate importantă și foarte utilă pentru a educa și gestiona securitatea digitală a 
copiilor, pe termen scurt, mediu și lung, este COMUNICAREA cu aceștia. 


e În calitate de părinte, sunteți cea mai bună protecție 
a copilului împotriva amenințărilor online. Ca să îl 
determinaţi să înțeleagă la ce este expus, puteți 
începe cu o întrebare simplă: „Tu știi cât de extinsă 
este amprenta ta digitală?” Tastaţi-vă numele sau 
numele copilului pe Google Search și observați 
rezultatele... Și acesta e locul cel mai transparent de 
unde puteţi afla acest lucru. 


e Amprenta digitală cuprinde tot ce s-a postat vreodată 
pe internet: fotografii, înregistrări audio, 
videoclipuri, texte, like-uri și comentarii. Toate 
acestea arată cine este persoana pe internet și 
reprezintă amprenta sa digitală. 


e Ca în multe alte situații, comunicarea efectivă poate fi soluția. Da, poate fi dificilă, dar nu 
renunțați! Stați de vorbă cu copilul dvs. și nu subestimați niciodată valoarea comunicării față 
în față! 

e Fiţi deschiși la a discuta cu copiii dvs. despre tehnologie și activitatea pe internet. Are un 
puternic impact să îi spuneţi copilului: „Dacă ai o problemă pe internet, sau chiar dacă 
greșești, vreau să vorbești cu mine despre asta și promit că voi face tot ce pot să te ajut să 
rezolvi problema, astfel încât să poți învăţa și să te poţi distra în continuare în online”. 


e  Menţinerea comunicării cu copilul este importantă pentru a vă asigura că timpul petrecut 
online este distractiv și sigur. Punând întrebări atent formulate, puteţi obține o imasine a 
modului în care copilul folosește tehnologia și cum îl puteți ajuta să o gestioneze mai bine. 


e Esteoideebunăsă începeți prin a întreba copilul despre activitatea prietenilor lui pe internet, 
deoarece nu se simte direct vizat și este mai puţin reticent în a răspunde. 


Exemple de întrebări pe care le puteți adresa copilului: 


e Prietenii tăi folosesc computerul? 
e Ce facei pe computer? 
e Ce jocuri jucaţi împreună? 


Odată ce aţi stabilit o legătură, profitați de ocazie pentru a pune întrebări generale și apoi 
solicitați clarificări atunci când este nevoie. Unele dintre aceste întrebări pot fi: 

e Ce îţi place să faci pe laptop/ (iPod/tabletă etc.)? 
e Potsă mă alătur și eu? 
e Ce site-uri îți place să vizitezi? 


e Care sunt personajele tale preferate? (Copiii se uită adesea la 
televiziune online). 


e Pecesite-uri web sau jocuri crezi că petreci cel mai mult timp? 
e Care este activitatea ta preferată în online? 


Este important să aveți cunoștință despre momentele în care copilul dvs. joacă jocuri online cu 
persoane pe care nu le cunoașteți. Rugaţi-l să vă învețe cum funcționează, cum se joacă jocul 
respectiv. Fiţi entuziasmat și implicat (sau cel puțin arătați un interes real, astfel încât să fie 
bucuros să vă împărtășească experiența sa). 

e Ce îmi poţi spune (despre jocul pe care îl jucaţi/aplicația pe care o utilizați)? 

e Cu cine te joci? Poţi să vorbești cu ei în joc? Care e numele lor? Cum aţi devenit prieteni? 
Puneţi întrebări specifice, dacă sunteți îngrijorat: 


e Ai nelămuriri, vrei să mă întrebi ceva? 


e Te supără, te îngrijorează anumite lucruri care s-au petrecut în online? Este în regulă dacă 
faci o greșeală, poți să îmi spui. Te pot ajuta să rezolvi asta. Trebuie să-mi spui dacă cineva 
nu este drăguţ cu tine sau cu unul dintre prietenii tăi în online. 


e Putem vorbi despre orice se întâmplă în online, sunt aici ca să te ajut să te distrezi și să înveți! 
Acasă este un loc sigur. Vom rezolva împreună orice problemă. 


Faceți din comunicarea despre tehnologie și internet o parte normală a vieții dvs. Îndrumaţi-i în 
deciziile lor, acum, când sunt copii, pentru a-și crea obiceiuri bune pentru viitor! 


Copilul vă poate transmite semnale - fiți gata să le recunoașteți! 
Căutaţi/observaţi semne de: 


e dependență de calculator sau telefon (“Majoritatea timpului este petrecut pe 
calculator/telefon, stare de irascibilitate și comportament agresiv în absenţa internetului, 
tulburări ale somnului, neglijarea regimului alimentar sau a igienei personale, îndatoririle 
școlare nu mai sunt atât de importante pentru el”);52 


e agresiune (în limbaj sau chiar fizică); 
e anxietate (generată de lipsa “drogului”). 
Vă cunoașteți copilul mai bine ca oricine altcineva. Observaţi dacă: 


e  Manifestă agresivitate crescută, în special imediat după utilizarea tehnologiei; 
e  Manifestă frustrare, în special pentru faptul că nu poate utiliza tehnologia; 


e Exprimă îngrijorare pentru că tocmai a părăsit jocul pe care l-a jucat și nerăbdare de a relua 
jocul, cât mai curând (vorbește despre joc și când nu este în joc); 


e Ascunde adevărul în legătură cu timpul dedicat jocurilor; 
e  Evită contactul cu cei din jur sau se izolează pentru a utiliza internetul. 


Ce alte indicii ați putea primi, pentru a descoperi că ceva nu este în regulă? 


5 Wind Discovery, Cum să-ți “tratezi” copilul de dependenţa de internet. Disponibil la: 


https: //www.winddiscovery.ro/blog/tratare-dependenta-calculator/ 

Încearcă să ascundă ceea ce face: 


Nu partajează parolele cu unul dintre părinţi; 
Încuie ușa de la camera sa; 
Oprește brusc ceea ce face pe telefon/laptop/consolă, la vederea părinților. 


Devine mai retras: 


Nu vrea să vorbească despre internet, tehnologie; 
În istoricul browser-ului observați că a accesat un site neobișnuit; 


Identificaţi vizite suspecte ale unor site-uri sau cuvinte de căutare care vă ridică semne de 
întrebare (da, puteți și ar trebui să verificați periodic istoricul de navigare al copilului dvs.). 


Schimbări: 


Vorbește despre noi „prieteni” din online; 
Folosește un limbaj neobișnuit pentru vârsta lui (înjurături, conotaţii sexuale); 
Pune întrebări despre lucruri sau subiecte care par neobișnuite/neașteptate; 


Are coșmaruri, prezintă modificări ale comportamentului (cel mai adesea devine semnificativ 
mai retras decât de obicei, mai agresiv etc.); 


Dă semne de oboseală neobișnuită (un semn că se strecoară pe timp de noapte la joacă); 
Suferă de dureri de cap (de la o postură greșită la calculator); 
Pierde în mod regulat mesele (nu doar accidental), pentru a rămâne la calculator. 


Încercaţi să fiți prezent în lumea digitală a copilului! Observaţi copilul și găsiți timp pentru a 
vorbi cu acesta despre constatările și suspiciunile pe care le aveți. 


Nu trebuie să treceţi singur prin asta! 


Înconjuraţi-vă cu o rețea de oameni de încredere cu care puteţi face schimb de informaţii 
(diriginte, învățător, profesori, alți părinţi, prieteni de familie care au aceleași probleme, 
specialiști etc.). Dacă vă simțţiţi încrezător în capacitățile dvs. și nu vă lăsați timorat de noua 
tehnologie, puteți crea o experiență online sigură și distractivă pentru copilul dvs. 

Când sunteți pregătit și normalizați discuţiile cu alți adulți despre interacțiunea cu noua 
tehnolosie, trăiţi, mai degrabă, un sentiment de sprijin și de suport, decât de izolare. Aflaţi 
cu ce se confruntă și alți părinți, vedeţi lucrurile și din altă perspectivă. Puteţi afla lucruri 
care se pot întâmpla online, despre care nu eraţi conștienți. Învățăm unii de la alţii. 


III.7. Controlul parental - Gestionarea dispozitivelor (o problemă delicată) 


Părinţii ar trebui să folosească programe sau aplicaţii pentru 
a monitoriza activitatea online a copiilor. Familiile care au 
avut probleme cu mediul online au spus că ar folosi, acum, DE 
monitorizarea sau software-ul de filtrare, dacă ar putea da 


timpul înapoi și ar putea detecta, din timp, o potenţială 
problemă. 


Dacă părinţii încep să folosească devreme programele de 
monitorizare sau filtrare, acestea vor deveni parte din lumea 


online a copilului. Se vor obișnui să fie folosite acasă, așa cum 


se pot aștepta să le întâlnească la școală și, apoi, la locul de 
muncă. Nu discutăm aici și acum dacă suntem pro sau contra, 


v 
d 


părerile pot fi împărţite. Dar este o soluţie utilă pentru 
perioada când copiii sunt mai mici și e nevoie de mai mult 
control parental, sub toate formele lui. 

AVERTIZARE! Filtrarea conținutului sau monitorizarea dispozitivelor nu ar trebui 
să fie niciodată invocate ca un panaceu sau ca un înlocuitor pentru supravegherea 
parentală uzuală (“Copilul meu are nevoie și de mine, nu numai de monitorizarea 
digitală”). 


III.8. Recomandări pentru părinţi 


Evident, interzicerea accesului copiilor la tehnologiile online nu este o opţiune. Dispozitivele 
digitale fac parte din viaţa lor de zi cu zi și sunt din ce în ce mai importante pentru dezvoltarea 
lor. Ajutaţi-vă copiii să le folosească în siguranță și luaţi parte la interacțiunea dintre copil și acel 
dispozitiv. De asemenea, merită remarcat faptul că multe dintre riscurile de mai sus pot afecta 
și adulții și că regulile de siguranță pe internet se aplică utilizatorilor de toate vârstele.5 


Fiţi prezent și implicat! 


Încercaţi să aflați/să știți mereu când, unde și cum folosesc copiii internetul. Arătaţi interes 
pentru site-urile pe care le vizitează și pentru jocurile pe care le joacă. Atunci când copiii dvs. 
sunt pregătiți să aibă un cont pe o platformă de socializare, creați unul împreună cu ei. Plimbați- 
i prin platformă și ajutaţi-i să înțeleagă setările de confidenţialitate ale acesteia. Oferiţi-le sfaturi 
pentru situațiile când primesc solicitări de prietenie de la persoane din afara cercului lor. Stabiliţi 
limite, comunicaţi și fiți sincer cu copiii, dar amintiţi-vă că sunteţi, în primul rând, părintele lor 
și, nu în ultimul rând, prieten. Copiii trebuie să realizeze că nu pot să-și păstreze activitățile 
online 100% confidenţiale. Asiguraţi-vă copiii că, doar pentru că sunt verificați din când în când, 
nu înseamnă că nu aveți încredere în ei. 


Prețuiți datele personale ale copilului! 


În calitate de părinte aveți dreptul să protejaţi (și, dacă este necesar, să reţineţi) detaliile 
personale despre copiii dvs. Învăţaţi-i să-și protejeze și să prețuiască informaţiile personale. 
Explicaţi-le de ce ar trebui să vă ceară mai întâi permisiunea, înainte de a furniza în online 
informații cum ar fi: numele, vârsta, data de naștere și adresa domiciliului lor. 


Partajaţi cu grijă informaţii despre copii! 


Știm că sunteţi mândri de copiii dvs., dar, amintiţi-vă că postarea de fotografii cu copii creează 
un traseu permanent, care îi urmărește pe măsură ce cresc. Odată ce postați o fotografie online, 
pierdeţi controlul asupra ei. Poate fi copiată, etichetată, salvată și folosită cu ușurință, în orice 
scop pe care nu vi l-ați fi imaginat. Tot ceea ce postați conţine informaţii valoroase pentru 
agenţiile de publicitate și pentru colectorii de date, dar, și pentru răufăcători (mai ales pedofili). 


Verificaţi setările de confidenţialitate! 


Fiți atenţi la informaţiile pe care dvs. și copiii dvs. le 
partajaţi atunci când utilizați aplicaţii online și vizitaţi 
pagini web. Verificaţi și  ajustați setările de 
confidenţialitate ale dispozitivului, browser-ului, 
aplicaţiilor și conturilor de pe reţelele sociale pe care le 
utilizați. În cazul în care copilul folosește un smartphone, îl 
puteţi face mai sigur dezactivând serviciile de localizare și 
împiedicând aplicaţiile să partajeze date. Aveţi puterea de 
a decide cine poate să-i vadă postările. Invăţaţi copilul să se 
comporte ca și cum internetul ar fi un spaţiu public, în care 
“privatul” nu există decât dacă el nu face nimic public. 
Asiguraţi-vă că înțelege elementele de bază ale unui 


53 ESET, Saferkidsonline, A safer internet for children - a parents' guide. Disponibil pentru download direct, la: 
https: / /saferkidsonline.eset.com/files/SKO_Safer_internet_for_children_parents_guide.pdf 

comportament online responsabil, inclusiv să se gândească la impactul postării unei fotografii sau 
al unui comentariu. 


Amintiţi-le că nu este întotdeauna ușor să retragi ceva ce ai postat online și că textele și 
fotografiile pot fi redirecționate oricui. Este bine să învăţaţi copiii regula de aur conform căreia 
lucrurile pe care nu le-ar face în viața reală nu ar trebui făcute nici online. 


Învăţaţi-i cum să raporteze comportamentul răutăcios sau conţinutul neplăcut de pe site-urile 
lor preferate! 


Fiți la curent și ţineţi pasul cu noile modalități de a rămâne în siguranţă online și cu modalitățile 
de a gestiona confidenţialitatea! 


Continuaţi să discutați cu copiii, nu doar pentru a-i învăța, ci și pentru a învăţa de la ei. Probabil 
că știu mai multe decât dvs. despre ceea ce este în online! 


Utilizați aplicaţii pentru control parental! 


Îndrumaţi-vă copilul către conţinutul potrivit! Este ușor să aflaţi cât timp petrece copilul dvs. 
pe aplicaţiile preferate din rapoartele de activitate ale aplicației de control parental. Dacă simţiţi 
că petrece prea mult timp pe o anumită aplicație, puteţi seta limite de timp de utilizare pentru 
fiecare aplicație, sau dacă doriţi ca acesta să ia o pauză de la utilizarea unei aplicaţii, puteţi să 
ascundeți aplicația astfel încât să nu mai fie accesibilă pe dispozitivul copilului. De asemenea, îl 
puteţi încuraja să folosească anumite aplicații mai des, adăugându-le la o listă de aplicaţii care 
sunt întotdeauna permise. 


Urmăriţi timpul petrecut în faţa ecranului/cu ochii pe display! Setați 
Ș, (2 4 o limită zilnică de timp pentru a vă asigura că nu petrece prea mult timp 
în fața dispozitivelor/în online. Dacă bănuiți că există situaţii în care 
copilul dvs. stă treaz până târziu, “cu ochii în ecran”, puteți seta și o 
oră de “culcare” a acestuia, care îi va bloca telefonul până dimineață. 
Acest lucru vă va ajuta să vă asiguraţi că dispozitivul nu le perturbă 
somnul și rutina. 


Ajutaţi-i să lase telefonul din mână! Fie că este ora cinei, este timpul 
să termine temele sau, poate, doar timpul să ia o pauză de la privitul în 
ecran, puteți bloca oricând dispozitivul copilului dvs., de la distanţă. 
Acest lucru îi va ajuta să înțeleagă că este timpul să se deconecteze și 
să se concentreze pe altceva decât pe ecrane.3* 


Stabiliţi reguli și limite - “Regulile casei” pentru securitate digitală! 


Și părinţii și copiii au nevoie de reguli și limite (la serviciu, la școală, la restaurant, la cinema, la 
muzeu, în sala de sport - ca să dăm doar câteva exemple). Regulile nu-i opresc să se distreze și 
să învețe, ci îi protejează. Dar, părinţii trebuie să fie și flexibili, regulile pot fi schimbate, dacă 
se constată că nu sunt potrivite. 


Regulile generale pot include: 

e Limite de timp și restricții (o modalitate de avertizare pentru depășirea limitei de timp); 
. Înţelegere a limbajului acceptat și acceptabil; 

e Stabilirea locurilor din casă în care tehnologia poate sau nu poate fi utilizată; 

e Ce pagini web, jocuri și aplicaţii pot fi accesate/utilizate; 

e Cetrebuie să faceți dacă se întâmplă ceva îngrijorător sau se face o greșeală; 

e Acestea nu sunt opţionale: Fiţi ferm... dar flexibil. 

Reguli și limite pentru timp și parole: 


* Tips for Family Link from Google. Disponibil la: https://services.goosle.com/fh/files/misc/google_families_familylinktips.pdf 

Copilul ar trebui să conștientizeze faptul că sunt momente când nu are voie să folosească 
tehnologia: 


o Trebuie să am ceva timp fără tehnolosie, în fiecare seară, înainte de culcare; 

o Nu folosesc niciodată dispozitive conectate la internet în dormitor; 

o Nu există tehnologie permisă în dormitorul meu noaptea, astfel încât să dorm bine; 
Copilul trebuie să fie conștient de importanța confidenţialității parolei: 

o Îmi protejez parolele; 

o Nu împărtășesc parola mea nimănui, cu excepția părinţilor; 

o Măcar unul dintre părinții mei are parolele mele pentru orice dispozitiv sau site web. 


lată câteva resurse care vă pot fi de folos: 
Securitate pe internet pentru copii: 


Cyber4Kids. Bun venit la Cyber City! 
Cyber4Kids. Ne jucăm în siguranță 
Cyber4Kids. Date personale secrete 
Cyber4Kids. Cine te păcălește on-line 
Cyber4Kids. Internetul nu uită niciodată 
Cyber4Kids. Cyberbullying 

Cyber4Kids. WiFi sau nu? 

Cyber4Kids. Parole magice 


Cinci metode pentru a folosi mai puţin telefonul: 


Cât timp stai în fața ecranului? 

Model de reguli pentru copii 

Model de reguli pentru adolescenţi și preadolescenţi 
Model de reguli pentru părinţi 

Angajamentul privind siguranţa pe internet 

Ghid pentru părinți TikTok 

TikTok: sfaturi de siguranţă pentru familii 

Ghid pentru părinți, Snapchat 

Ghid pentru părinţi, Instagram 

Ghidul familiei pentru controlul parental 

Ghid pentru părinți, Cyberbullying 

Internetul contează, deoarece copiii merită o lume digitală sigură 


NOTĂ * Pentru setarea subtitrării în limba romană pe https://www.youtube.com/ alegeţi din 


setări “Subtitles” (subtitrări) și apoi alegeți limba română din listă. 

Ghid (digital) de conștientizare a 
importanței protecţiei datelor cu 
caracter personal şi a securității 

cibernetice pentru profesori 


IV. ȘCOALA ȘI PROFESORII 


Instrumentele și aplicațiile tehnologice fac posibilă colaborarea între profesori și elevi, pentru a 
crea și împărtăși idei mai ușor ca oricând. Când școlile folosesc tehnologia în activitatea didactică, 
datele elevilor, inclusiv unele informații personale, sunt colectate atât de profesori, cât și de 
companiile care furnizează aplicații și servicii online. 


Ca profesori folosiți unele dintre aceste date pentru instruirea propriu-zisă și pentru a vă cunoaște 

mai bine elevii. Este la fel de important să vă protejați elevii, pe cât de important este să-i ajutaţi 

să învețe. Acest ghid este menit să vă ajute să utilizați tehnologia în sala de clasă, protejând, 
în același timp, confidenţialitatea elevilor. 


Internetul și digitalizarea au schimbat lumea. Smartphone- 
urile, aplicațiile și rețelele sociale au introdus schimbări 
semnificative în modul în care cresc copiii și tinerii. Aceste 
tehnologii deschid noi orizonturi, neprevăzute anterior dar, 
introduc și riscuri și ameninţări necunoscute generațiilor 
trecute. În această situație, dumneavoastră, profesorii, vă 
aflați în prima linie de protecţie a elevilor, dar, sunteți 
adesea lăsaţi fără materiale sau informaţii utile. Cu toate 
acestea, rămâne în sarcina dumneavoastră să transmiteţi 
cunoștințe atât despre lumea digitală, cât și despre lumea 
—. reală și să pregătiți elevii pentru o viață sănătoasă în 
ambele lumi. 


IV.1. Școala ca operator de date personale 


Conform dispozițiilor Regulamentului European nr. 679/2016 (Regulamentul general privind 
protecția datelor), „operator” înseamnă persoana fizică sau juridică, autoritatea publică, agenția 
sau alt organism care, singur sau împreună cu altele, stabilește scopurile și mijloacele de 
prelucrare a datelor cu caracter personal.5 


În calitate de operator de date personale școala are anumite responsabilități: să desemneze un 
responsabil cu protecția datelor, obligație valabilă și pentru școlile private, deoarece prelucrează 
sistematic un volum mare de date personale, să se asigure de respectarea principiilor privind 
protecția datelor: legalitate, echitate și transparenţă, limitarea legată de scopul prelucrării, 
reducerea la minimum a datelor, exactitate, limitări legate de stocare, integritate și 
confidenţialitate. In plus, operatorul este responsabil de respectarea tuturor acestor principii și 
să poată demonstra această respectare. 


De asemenea, operatorii trebuie să implementeze măsuri tehnice și organizatorice pentru 
protecția datelor personale prelucrate, să respecte drepturile persoanelor vizate (în cazul 
școlilor: profesorii și personalul auxiliar, elevii și părinţii/tutorii/reprezentanţii legali ai 
acestora). 


În mod tradițional, dincolo de datele de identificare personală, datele elevilor constau în 
informaţii precum prezența, notele, înregistrările disciplinei și dosarele de sănătate. Accesul la 
acele date era limitat la profesori sau la personalul auxiliar școlar care avea nevoie de ele pentru 
a satisface nevoile educaționale și de sănătate ale copilului. Odată cu utilizarea tehnologiei în 
școli, datele tradiționale sunt acum adesea partajate cu companii care furnizează sisteme de 
informații pentru elevi, platforme online, aplicații utilizate în procesul de învățare etc. 


Noile tehnolosii, inclusiv computerele personale, dispozitive mobile, aplicaţii, site-uri, programe 
și servicii online - sunt utilizate în sălile de clasă în moduri care generează date noi despre elevi, 


55 ConnectSafely, Kerry Gallagher, Larry Magid, and Kobie Pruitt, The Educator's Guide To Student Data Privacy. Disponibil la: 
https: //www.connectsafely.org/wp-content/uploads/2016/05/Educators-Guide-Data-.pdf 


5 Regulamentul UE 679/2016. Disponibil pentru download direct, la: 
https: //eur-lex.europa.eu/legal-content/RO/TXT/PDF/?uri=CELEX:32016R0679&from=EL, art. 4, pct. 7 

care nu au existat niciodată înainte, inclusiv schițe și editări care sunt înregistrate și arată ritmul 
și evoluția performanței lor școlare. Comunicări între elevi și profesori, sau între elevi - de la 
temele de matematică până la metadatele comportamentului lor online în timp ce utilizează o 
aplicație - sunt acum create, colectate, și adesea prelucrate de furnizori terți de tehnologie 
educațională. 


Dumneavoastră, profesorii trebuie să utilizați bunele practici digitale și comportamentale cu 
elevii dumneavoastră. Aceasta include atenţia sporită la produsele digitale și procesele care sunt 
încorporate în orice proiect sau design de lecție online. 


IV.2. Ce înseamnă date personale ale elevilor? 


Informațiile care sunt legate de elevi sunt denumite date 
cu caracter personal și sunt supuse unor restricții 
suplimentare din punct de vedere legal, mai ales în cazul 
serviciilor informaţionale oferite minorilor sub 16 ani. 
Datele personale ale elevilor includ orice informații 
despre identitatea unui elev, studiile sale, condiţiile 
medicale sau orice altceva care este colectat, stocat și 
comunicat de școli sau furnizori de tehnologie în numele 
școlilor, care este specific pentru acel elev. Acestea 
includ numele, adresa, numele părinților sau tutorilor, 
data nașterii, profilul educațional, prezența, dosarele 
disciplinare, notele sau calificativele, nevoile speciale și 
alte informaţii necesare pentru administrarea și instruirea 
de bază. Includ, de asemenea, datele create sau generate de elev sau profesor în utilizarea 
tehnologiei - conturi de e-mail, munca efectuată cu un program sau aplicație educațională, orice 
altă informaţie despre elev în cadrul educaţional. 


IV.3. Aplicațiile și platformele educaționale 


Ce faceți dacă doriți să folosiți o aplicaţie sau un instrument educaţional și nu știți dacă 
școala/inspectoratul/ministerul le-a verificat și aprobat? 


Ca profesori, familiarizați-vă cu politica sau procesul școlii dvs. de selectare a noilor instrumente 
educaționale, dacă există. Atunci când o aplicaţie sau un serviciu pe care doriţi să le utilizați nu 
se află pe lista „aprobată”, solicitaţi verificarea acesteia și întrebaţi cât timp durează procesul 
de verificare. Dacă procesul este lung, va trebui să vă regândiți lecţia sau temele. Odată ce 
aplicația este aprobată, cu siguranță o puteți utiliza mai târziu. Lista poate conţine, de asemenea, 
aplicaţii alternative similare pe care le puteţi utiliza între timp. 


Dacă școala are o listă aprobată de produse, servicii, site-uri sau aplicaţii tehnolosice, verificați 
dacă serviciul pe care îl utilizați este inclus și asigurați-vă că sunteţi la curent cu cerințele sau 
opțiunile de confidenţialitate care sunt agreate. Atunci când școlile decid să folosească anumite 
instrumente tehnologice, ar trebui să evalueze acele instrumente pentru a se asigura că 
îndeplinesc cerințele privind confidenţialitatea/protecția datelor personale. 


Câteva exemple de astfel de instrumente includ: 
e Un flux de lucru și instrumente de învățare în care/cu care elevii și profesorii lucrează 
împreună, oferă feedback și comunică pe parcursul procesului de învățare; 


e Un sistem de lucru în care profesorii postează instrucțiuni, sarcini și link-uri către resurse pe 
care elevii și părinţii le pot accesa. 


e  Cataloagele online, în care profesorii postează note, iar elevii și părinţii le pot accesa, folosind 
un nume de utilizator și o parolă. 


e Instrumente de comunicare pentru e-mail-uri sau notificări tip newsletter. 

Ce ar trebui să faceţi dacă un elev sugerează, pentru un proiect, utilizarea unei aplicații 
educaţionale neverificate? 


În calitate de profesor, nu puteţi susține oficial 
utilizarea unui produs extern, dar puteţi explica 
elevului considerentele de care ar trebui să țină 
seama, inclusiv recomandarea de a-i informa și pe 
părinți. Este destul de obișnuit ca elevii să 
găsească singuri aplicații educaționale pe care să 
le folosească pentru proiecte, iar profesorii ar 
trebui să încurajeze elevii să fie creativi și să le ia 
în serios sugestiile. Acesta este un moment de 
predare - o oportunitate excelentă de a vorbi cu 
elevul despre confidenţialitatea datelor personale 
și siguranţa online. 


lată câteva exemple de întrebări pe care le-aţi 
putea folosi pentru a începe conversaţia cu elevul 
dvs.: 


1. Atrebuit să-ţi faci un cont pentru a putea utiliza acea aplicație? Dacă da, a trebuit să furnizezi 
informaţii personale (e-mail, nume, vârstă etc.)? 


2. Utilizarea aplicației necesită acordul părinţilor? Cine are acces la emailul tău și la alte 
informaţii, acum, după ce ai creat acel cont? 


3. Dezvoltatorul aplicației împărtășește datele personale altora? (Ar trebui să găsești astfel de 
informaţii în politica de confidenţialitate) 


4. Aplicația colectează informaţii suplimentare, cum ar fi locaţia sau persoanele de contact? 


Cel mai probabil, elevul dvs. nu va ști răspunsurile la unele dintre aceste întrebări. Este în regulă, 
dar este important să-i explicați că toate sunt datele sale personale și trebuie dezvăluite cu 
precauţie. Ar trebui să se gândească la protejarea acestora și ar trebui să fie încurajat să discute 
despre alegerile sale acasă și cu părinţii săi. 


Școlilor li se permite să se bazeze pe companiile de tehnologie care furnizează produse și servicii 
educaționale, dar au responsabilitatea de a se asigura că acești furnizori au implementat măsuri 
de protecție adecvate pentru datele elevilor. Școala trebuie să se asigure că păstrează controlul 
direct asupra informaţiilor pe care compania le colectează, le utilizează și le menţine. Școlile 
sunt responsabile să se asigure că operatorii care lucrează cu școala, în mod direct utilizează 
informaţiile elevilor numai în scopuri educaţionale autorizate. Aceste companii trebuie să aibă 
acces la aceste date în mod limitat și trebuie să utilizeze informaţiile despre elev doar în scopuri 
educaționale. Școala interacționează cu elevii, pentru toate aceste lucruri, prin dumneavoastră, 
profesorii. 


Ce se întâmplă dacă elevii dvs. și/sau dvs. doriți să utilizați, sau să recomandaţi un instrument 
digital care nu a fost conceput special pentru educație? 


Dacă dvs., profesorul, doriți să recomandați o aplicaţie care nu a fost concepută special pentru 
educaţie, verificați aplicația cu ajutorul școlii dvs., respectând politicile/procedurile aplicabile. 
Este o problemă comună, deoarece există multe „aplicaţii pentru consumatori”, care nu sunt 
concepute pentru educație, dar pe care elevii ar dori să le folosească pentru a învăța sau pentru 
a-i ajuta cu temele și cu proiectele lor. 


Acestea pot include instrumente de cercetare, aplicaţii pentru luat notițe, instrumente de 
colaborare sau aplicații care permit utilizatorilor să realizeze videoclipuri, să înregistreze audio 
sau să creeze alte produse media, cum ar fi desene animate, imagini și așa mai departe. Cu toate 
acestea, este posibil ca produsele comerciale care nu sunt concepute și comercializate pentru 

școli să nu aibă politicile de confidenţialitate adaptate pentru a asigura protecția datelor 
utilizatorilor. 


Prin urmare, dacă nu sunt interzise de politica școlii, aceste produse ar trebui evaluate cu atenţie 
pentru a vedea dacă utilizarea lor este conformă cu legislația privind protecția datelor personale. 
Dacă un elev vă cere să utilizați pentru temă o aplicație pe care nu o cunoaștețţi, este o idee bună 
să folosiți ocazia pentru a vorbi cu elevul dvs., folosind întrebările sugerate mai sus.” 


IV.4. Provocările Educaţiei Online - cu ce ne putem confrunta? 


Lumea digitală are și părți bune și nu trebuie blamată pentru părțile ei 
mai puțin bune, deoarece trebuie să fim conștienți că orice prezintă 
riscuri, indiferent dacă se manifestă în viața reală, fizică, palpabilă, sau 
doar în mediul online. Noi suntem cei care trebuie să învăţăm să ne 
adaptăm, să ne protejăm, să ne educăm continuu și să conștientizăm 
riscurile cu care ne confruntăm. 


În calitate de profesor, trebuie să fiţi informat și să vă însușiţi cele mai 
bune practici pentru a vă proteja pe dvs. și pe elevi. lată doar două exemple: 


e Phishing: Aceste atacuri valorifică ingineria socială prin exploatarea emoțiilor umane, pentru 
a păcăli victimele să divulge informaţii sensibile, cum ar fi parolele sau detaliile cardului 
bancar. Peste 90% dintre atacurile cibernetice de astăzi încep cu phishing, potrivit CoSN 


(Consorţiul pentru reţelele şcolare S.U.A.) 


e  Vulnerabilităţi loT: Dispozitivele loT (Internetul lucrurilor - Internet of Things), cum ar fi 
televizoarele SMART, accesoriile pentru casa inteligentă și tabletele, adesea nu sunt 
securizate, sau mijloacele de protejare a acestora nu sunt actualizate în mod regulat. Este, 
deci, important ca profesorii să acorde prioritate securității cibernetice, atunci când includ 
dispozitive loT în sala de clasă sau în educaţia online. 


Sunteţi pregătiți să faceţi faţă noilor provocări? 


O mare parte a problemei, la nivel mondial, este lipsa de 
conștientizare și de instruire în rândul dascălilor, a 
personalului auxiliar din școli și a elevilor, cu privire la riscurile 
mediului online și la mijloacele de prevenire a acestora sau de 
protecție, în general - ”plecați la război fără arme și fără să 
vă cunoașteți inamicul.” 


Așa cum am mai spus, securitatea cibernetică este un sport de 
echipă. Colaborarea este cheia - creaţi o mentalitate de 
siguranţă digitală pentru toți cei implicați! Ca profesor, vocea 
dvs. are greutate - și nu doar în sala de clasă! 


Nu toate amenințările digitale provin din afara școlii. Orice politică serioasă de siguranță 
cibernetică trebuie, de asemenea, să abordeze problemele care pot apărea chiar și de la elevi. 
Pentru început, ar trebui să fiți conștienți de provocările și oportunităţile practice ale lucrului cu 
tinerii care au crescut cu tehnologia modernă. Așa cum propriii noștri profesori au păstrat lucrările 
de examen închise în siguranță într-un sertar de birou, va trebui să luați măsuri similare pentru a 
împiedica elevii să vă acceseze datele și să trișeze, sau să-și schimbe notele, de exemplu. 


Deoarece sunteți în prima linie de apărare atunci când vine vorba de a proteja școlile de 
amenințările cibernetice, este logic să vă folosiți vocea pentru a susține o mai bună securitate 
digitală, precum și politici mai cuprinzătoare. Puteţi implica părinţii într-un dialog, împărtășindu- 


57 ConnectSafely, Kerry Gallagher, Larry Magid, and Kobie Pruitt, The Educator's Guide To Student Data Privacy. Disponibil pentru download 
direct, la: https://www.connectsafely.org/wp-content/uploads/Educators-Guide-Data-.pdf 

le informaţii despre cum să conlucrați pentru o mai bună siguranţă digitală în școli, sau discutând 
direct cu ei în timpul ședinţelor părinţi - profesori. 


Câteva date care ar trebui să ne dea de gândit: 


Conform Check Point 2022 Cyber Security Report“, educaţia și cercetarea au fost sectoarele 
cele mai vizate, organizațiile confruntându-se cu o medie de 1.605 atacuri săptămânale, în 
anul 2021. 

Atacurile de tip phishing reprezintă peste 80% din atacurile cibernetice raportate. 


Din iulie până în august 2020, Global Threat Activity Tracker de la Microsoft a detectat peste 
8 milioane de incidente provocate de malware, educaţia fiind cel mai afectat domeniu. 


Sfaturi de securitate cibernetică pentru profesori: 


Urmaţi politicile și regulile de securitate cibernetică ale instituției dvs.! 

Folosiţi parole puternice! 

Protejaţi confidențialitatea elevilor! 

Verificaţi setările platformelor de socializare, în cazul în care aveţi un grup pentru elevi sau 
părinţi! 

Verificaţi setările conturilor dvs. personale de pe rețelele de socializare! 

Utilizaţi un software antivirus! 


Asiguraţi securitatea pentru rețeaua Wi-Fi - dacă lucraţi de acasă sau predaţi de la distanță. 
Alegeţi propria parolă pe router, în loc să utilizați acreditările implicite de conectare și 
schimbaţi numele routerului atribuit de producător! 


Luaţi în considerare un produs de tip Virtual Private Network (VPN) - când trimiteţi informații 
printr-o rețea Wi-Fi, o rețea VPN folosește criptarea pentru a vă proteja datele și a le menţine 
în siguranță. Și, deoarece datele dvs. ies de pe serverul VPN, va părea că au adresa de protocol 
de internet (IP) a acelui server, mascând adresa dvs. IP reală și ascunzându-vă activitatea 
online. 


Luaţi în considerare utilizarea Tor Browser - o modalitate de a naviga în mod confidenţial pe 
internet. Utilizarea Tor Browser prezintă numeroase avantaje semnificative din perspectiva 
securității și confidenţialității online. Printre acestea se numără blocarea eficientă a 
trackerelor care pot urmări activitatea online a utilizatorilor, prevenirea monitorizării 
istoricului de navigare și ascunderea identității utilizatorului pe internet. De asemenea, Tor 
Browser oferă criptare multistratificată a datelor, asigurând astfel un nivel ridicat de 
protecție. 


IV.5. Cum să reacționăm la Cyberbullying? 


Ce puteţi face ca profesori împotriva hărțuirii cibernetice? Părinţii și profesorii își pot propune 
următoarele obiective: 


55 Check Point Software's 2022 Security Report: Global Cyber Pandemic's Magnitude Revealed. Disponibil la: 
https: //pages.checkpoint.com/cyber-security-report-2022 

Dumneavoastră, Profesorul, trebuie să-i învățați pe copii 
ce este (cyber)bulling-ul, care sunt limitele dintre 
distracție și (cyber)bullyins și cum să reducă riscul de 
(cyber)bullying. 

Trebuie să-i sfătuiți cum să procedeze dacă se confruntă 
cu hărţuirea în mediul on-line. Recomandaţi-le anumite 
persoane la care pot apela dacă întâmpină probleme, 
cum ar fi părinţii lor, un frate mai mare sau un coleg 
pentru sprijin emoţional sau un profesor pentru suport 
tehnic. Învăţaţi copiii cum să procedeze atunci când li 
se întâmplă ceva rău pe internet. 

Îmbunătățiți abilitățile sociale ale copiilor, încurajați 
empatia. li puteţi ajuta pe copii învățându-i să-și distingă propriile sentimente, astfel încât să 
fie mai sensibili la propriile experiențe și la experiențele altora. De asemenea, îi puteți ajuta 
să-și îmbunătățească percepția de sine și abilitățile sociale, astfel încât să poată construi și 
menţine relații sănătoase cu ceilalți. In cadrul clasei, puteți susține valori precum prietenia, 
acceptarea și apartenenţa la un grup. 


Încurajaţi copiii să-i ajute pe cei care sunt mai slabi. Dezvoltaţi-le copiilor capacitatea de a 
se apăra activ pe ei înșiși și pe alţii, dacă cineva îi rănește. 

Dezvoltaţi abilitățile copiilor de utilizare a internetului în siguranță. Puteți explica elevilor 
cum să se protejeze mai bine, folosind mijloacele tehnice disponibile. 


Creați locuri și zone sigure pe internet pentru victimă. Puteţi ajuta la crearea unor zone sigure, 
în care copiii agresați pot opera fără să se teamă de atacuri ulterioare. 


Asiguraţi elevii că este bine să se încreadă în adulţii din jurul lor. Le puteți explica elevilor că 
este important ca adulții în care au încredere să cunoască problema cu care se confruntă. 
Dacă nu au cunoștință despre această problemă, adulţii nu pot oferi ajutor. 


Cum ar trebui să reacționaţi când un copil vă spune că este agresat? 


Cum se procedează în ceea ce privește victima: 


Elevul are nevoie de ajutorul unei persoane care oferă sprijin social și este calificată să rezolve 
incidentul. Pe lângă acordarea de sprijin emoţional, ascultarea și ajutarea copilului să-și 
exprime sentimentele, le puteți explica și ce trebuie să facă în continuare: 


o Păstrați dovada agresiunii, cum ar fi mesaje SMS, mesaje de pe chat, fotografii umilitoare, 
comentarii sau capturi de ecran ale aplicaţiilor online. Acesta este un pas important, 
deoarece copilul poate și este de înțeles ca ar dori să șteargă conținutul nepotrivit, pentru 
a preveni răspândirea acestuia. Cu toate acestea, tocmai acest conținut este dovada 
necesară pentru a lua măsuri împotriva agresorului. 


o Nu comunicaţi cu agresorul, blocaţi-l și eliminaţi-l din contacte. În acest moment, 
agresiunea se poate opri. Totuși, este necesar să-l ajutăm pe copil să rezolve orice 
conflicte existente și să menţină relaţii funcționale cu semenii săi. 


Cum se procedează în ceea ce privește școala, părinţii, profesioniștii și autorităţile: 


Nu trebuie să treceţi cu vederea sau să ascundeţi informaţii despre relele tratamente între 
elevi, deoarece acestea reprezintă o încălcare a drepturilor copilului. În cazuri similare, 
contactaţi întotdeauna conducerea școlii și reprezentanții legali ai elevului afectat. 

Acţionaţi imediat și încercaţi să ajutaţi elevul, în colaborare cu alte persoane relevante din 
sistemul școlar, adică părinţii, elevul însuși, colegii de clasă, directorul, alți profesioniști ai 
școlii, cum ar fi psihologul școlar sau poliția. 

Cum să procedați în ceea ce privește sala de clasă în care a avut loc (cyber)bullying-ul: 


e Solicitaţi imediat ajutor în sala de clasă. 


e  Ajutaţi la transformarea experienței negative într-o lecție pe 
înțelesul elevilor, care explică ce s-a întâmplat, cum este 
comportamentul specific (cyber)bullying, de ce nu este permis 
acest lucru și ce poate face sala de clasă pentru remedierea 
relaţiilor interumane. 


e Ajutaţi elevii în restabilirea sentimentului de siguranţă și 
dezvoltarea de relaţii sănătoase, folosind activităţi de srup. 
Colegii de clasă pot ajuta victima să se simtă mai inclusă și mai 
sprijinită. 

e Implicarea cu succes a elevilor care au participat la rele tratamente în stabilirea relațiilor cu 
colegii poate fi o modalitate de a împărți responsabilitatea și de a reduce pedeapsa pentru 
încălcarea regulilor clasei/școlii. 


e Puteți recomanda și suport psihologic individual elevilor sau familiilor acestora.” 


IV.6. Școala și rețelele sociale 


Școala și profesorii trebuie să utilizeze mijloace sigure de comunicare cu elevii și părinţii. Înainte 
de a distribui orice informaţie, să verifice dacă aceasta respectă principiul minimizării datelor, 
respectiv necesitatea de a divulga acele date către întreaga clasă, sau către/și către întregul 
colectiv de părinţi. 


Ne referim aici la distribuirea pe grupuri create pe rețelele de socializare sau pe platforme de 
comunicare, a listelor cu datele personale ale tuturor copiilor, a notelor/calificativelor acestora, 
a listelor cu burse școlare sau chiar și a stării de sănătate a copiilor. Astfel de divulgări încalcă 
prevederile legislației privind protecţia datelor personale și pot genera incidente grave de 
securitate. 


Fotografierea copiilor și postarea fotografiilor în mediul online fără acordul părinţilor încalcă, de 
asemenea, legislația privind protecția datelor personale. 


IV.7. Securizarea datelor cu caracter personal în cadrul educaţional 


Conform Ghidului Consiliului Europei - Comitetului Consultativ al Convenţiei pentru protecția 
persoanelor fizice cu privire la prelucrarea automată a datelor cu caracter personal (CONVENȚIA 
108) referitor la Protecția datelor copiilor în cadrul educaţionalS, aplicarea măsurilor de 
securitate adecvate acestor date și mediilor lor de procesare, atât în repaus, cât și în tranzit, 
este vitală pentru a ne asigura că datele copiilor sunt protejate la cele mai înalte standarde. 
Măsurile de securitate ar trebui să țină seama de stadiul actual al tehnicii și metodelor și tehnicilor 
de securitate a datelor în domeniul prelucrării datelor. Costul acestora ar trebui să fie 
proporțional cu gravitatea și probabilitatea riscurilor potenţiale. Securitatea datelor cuprinde 
obligații suplimentare, controalele enumerate mai jos sunt deosebit de relevante pentru 
prelucrare în cadrul setărilor educaţionale. 


Măsurile de protecţie aplicate datelor cu caracter personal ar trebui să se bazeze pe o evaluare 
a riscurilor, urmând standardele din industrie și cele mai bune practici și folosind îndrumări 
tehnice stabilite (cum ar fi seria ISO 27000 și altele, după caz). 


5 ESET, Digital Security Handbook For Teachers. Disponibil pentru download direct, la: 
https: //saferkidsonline.eset.com/storage/free-downloads/October2021 /ISyOqDcONESXDjvx61fW.pdf 


€0 COUNCIL OF EUROPE, CONSULTATIVE COMMITTEE OF THE CONVENTION FOR THE PROTECTION OF INDIVIDUALS WITH REGARD TO AUTOMATIC 
PROCESSING OF PERSONAL DATA, CONVENTION 108, Children's Data Protection in an Education setting, Guidelines. Disponibil pentru download 
direct, la: https://rm.coe.înt/t-pd-2019-6bisrev5-eng-suidelines-education-setting-plenary-clean-2790/1680a07f2b 

Măsurile ar trebui să fie specifice circumstanțelor prelucrării și riscurilor prezentate pentru copii 
și vizează asigurarea confidenţialității, integrității, disponibilităţii, autenticităţii datelor copiilor 
în orice context în care sunt prelucrate, precum și a rezistenţei sistemelor și serviciilor de 
prelucrare. 


Prin urmare, evaluarea riscurilor ar trebui să urmărească obținerea de rezultate care să includă 
standarde înalte de securitate pe parcursul procesării, ţinând cont de natura, domeniul de 
aplicare, contextul și scopurile acesteia, precum și de riscurile pe care le prezintă. O astfel de 
evaluare trebuie să fie bazată pe considerente de necesitate și proporționalitate, precum și de 
principiile fundamentale de protecție a datelor: 


e în gama de riscuri, inclusiv accesibilitatea fizică; 
e acces în rețea la dispozitive și date; 
e backup și arhivarea datelor. 


Accesibilitatea fizică (de exemplu, la dispozitive și date din mediul educațional) include date 
colectate sau stocate în cel puțin următoarele contexte: 


e  clasă/învăţare electronică (inclusiv învățământ la distanţă în afara școlii); 
e administraţia școlii; 
e spații (acces fizic, CCTV inclusiv pe vehiculele școlare, cititoare biometrice). 


Trebuie să se ia în considerare modul în care utilizatorii copii ar trebui să se autentifice la sisteme, 
inclusiv dacă acest lucru este necesar în contextul prelucrării. Când evaluăm riscurile, trebuie să 
luăm în considerare cum se face autentificarea pentru orice sistem pe care îl folosim. Este 
important să alegem metode de autentificare care protejează confidenţialitatea utilizatorilor. 


De exemplu, în loc să folosim nume de utilizator și parole care pot fi ușor asociate cu o persoană, 
putem folosi alte metode cum ar fi token-uri. Autentificarea ar trebui să fie robustă și capabilă 
să garanteze că datele sunt protejate. Principiile limitării scopului și minimizării datelor ar trebui, 
de asemenea, să facă parte din evaluarea oricărui sistem de autentificare. 


Pentru accesul la date, în rețea, autentificarea este necesară pentru a preveni accesul 
neautorizat. Apar aceleași întrebări ca și în cazul accesului la fața locului: care este cea mai 
potrivită tehnologie de autentificare și este accesul acordat pe baza identităţii individuale 
(prenume, nume) sau a unui atribut („elev la această școală”)? 


Evaluarea riscurilor înainte de prelucrare trebuie, de asemenea, să aprecieze dacă datele sunt 
protejate împotriva accesului, modificării și eliminării sau distrugerii neautorizate. În cazul în 
care datele sunt prelucrate în afara amplasamentului (de exemplu, de către terți furnizori de 
servicii), furnizorii de educaţie trebuie să rămână conștienți de responsabilitățile lor permanente 
în calitate de operatori de date. Trebuie făcut efortul necesar pentru a stabili capacitatea terțului 
de a proteja datele cu caracter personal în mod corespunzător, inclusiv confidenţialitatea, 
integritatea și disponibilitatea. 


Întrebări similare ar trebui puse în legătură cu datele digitale care sunt stocate în scopuri de 
backup și/sau de arhivare, mai ales dacă aceste servicii sunt furnizate de terți - fie în mod explicit 
(cum ar fi pentru un serviciu de arhivare contractat), fie implicit, ca parte a disponibilității 
datelor. 


Pot fi aplicate (și chiar combinate) numeroase niveluri de protecție. Datele criptate ar trebui 
gestionate într-un mod similar cu datele de backup/arhivare. Adică, procesul de recuperare a 
datelor ar trebui testat în mod regulat. 


Orice măsuri puse în aplicare ar trebui să fie testate în mod regulat și să se ia în considerare 
metodele și tehnicile și riscurile de securitate a datelor și să fie monitorizate periodic și 
actualizate acolo unde este necesar. 

Trăim într-o perioadă de schimbare constantă care afectează pe toată lumea - familiile, guvernul, 
afacerile și, bineînțeles, educaţia. Este o perioadă interesantă și, deși schimbarea rapidă poate 
fi uneori greu de adaptat, este un fapt al vieții care nu dispare. In cea mai mare parte, schimbarea 
este bună, mai ales atunci când ne crește productivitatea și îmbunătățește rezultatele și ajută la 
implicarea elevilor. Dar, pe măsură ce adoptăm noi tehnologii, trebuie să ne gândim și la modul 
în care acestea afectează siguranța, securitatea și confidențialitatea tuturor părților interesate, 
în special a elevilor/copiilor noștri. 


Uneori este indicat să facem o pauză, chiar și pentru un moment, pentru a ne asigura că facem 
tot ce putem pentru a ne proteja elevii și/sau copiii. Dar este și responsabilitatea noastră ca 
educatori sau părinți să îmbrățișăm inovaţia și să încurajăm copiii și colegii noștri să încerce noi 
abordări și să îmbrăţișeze noi instrumente. Este o provocare constantă, dar nu este imposibil! 


CE FACEM ÎN CAZUL UNUI INCIDENT DE SECURITATE CIBERNETICĂ? 
RECOMANDĂRILE DIRECTORATULUI NAȚIONAL DE SECURITATE CIBERNETICĂ 
(DNSC) 


NU INTRA ÎN PANICĂ! 
În cazul în care ţi-a fost compromis contul de pe o platformă de socializare: 
Dacă nu mai ai acces la cont: 


1. Urmează procedura de recuperare a contului. Dacă nu te descurci singur, contactează centrul 
de asistenţă al platformei sociale. 


Informează furnizorul (platforma socială) despre compromiterea contului. 
3. Semnalează frauda către Directoratul Naţional de Securitate Cibernetică (DNSC). 


Informează persoanele din lista de prieteni despre faptul că ţi-a fost compromis contul și 
spune-le să nu acceseze mesaje sau linkuri care le-au fost trimise de pe contul piratat.61 


Dacă ai fost victima unui furt al datelor de card sau al datelor bancare: 
1. la imediat legătura cu banca emitentă pentru a obține blocarea cardului bancar. 
2. Schimbă parolele și aplică autentificarea în doi pași (2FA), acolo unde este posibil. 


3. Actualizează software-ul antivirus pentru a fi apărat de orice nou virus informatic și pentru a 
proteja dispozitivul folosit. 


Anunţă Poliţia despre problemă, dacă ţi s-au extras bani din cont. 
5. Semnalează frauda către DNSC. 


6. Păstrează orice posibilă dovadă a furtului, de exemplu, e-mailuri, facturi, chitanțe, copii ale 
reclamei etc. 


7. Vorbește cu familia și prietenii despre acest incident, ajutându-i, astfel, să fie pregătiți pentru 
această metodă de atac.“ 
Dacă ai fost victima unei escrocherii (scam): 


1. la legătura cu comerciantul, ar putea să existe o altă explicaţie. 


2. la legătura cu banca dacă ţi-a fost compromis contul bancar și/sau dacă nu îţi răspunde 
comerciantul sau răspunsul său nu este satisfăcător. 


3, Schimbă parolele și aplică autentificarea în doi pași (2FA), acolo unde este posibil. 


*! DNSC, Contul dumneavoastră de pe o platformă de comunicare socială a fost atacat de hackeri? Disponibil pentru download direct, la: 
https: //dnsc.ro/vezi/document/ce-fac-daca-mi-a-fost-compromis-un-cont-online 


* DNSC, Aţi fost victima unui furt al datelor de card sau de date bancare? Disponibil pentru download direct, la: 
https: //dnsc.ro/vezi/document/ce-fac-daca-mi-s-au-furat-datele-de-card-sau-de-date-bancare 

4. Actualizează software-ul antivirus pentru a fi apărat de orice nou virus informatic și pentru a 
proteja dispozitivul folosit. 


5. Anunţă Poliția despre problemă, dacă ţi s-au extras bani din cont. 
6. Semnalează frauda către DNSC. 


7. Păstrează orice posibilă dovadă a escrocheriei, de exemplu, e-mailuri, facturi, chitanţe, copii 
ale reclamei etc. 


8. Vorbește cu familia și prietenii despre acest incident, ajutându-i, astfel, să fie pregătiți pentru 
această metodă de atac. 


Ce este DNSC și cum poate fi contactat? 


Directoratul Naţional de Securitate Cibernetică (DNSC) este autoritatea civilă de securitate 
cibernetică a României, unde un utilizator poate raporta incidente sau suspiciuni de incidente de 
securitate cibernetică, fie prin e-mail, la: alertsednsc.ro, fie la numărul de urgență dedicat 
incidentelor de securitate cibernetică, 1911, unde un utilizator poate discuta direct cu un 
operator specializat despre problema sa.*% În multe cazuri, utilizatorii sunt panicaţi și nu știu clar 
ce să facă, cui să se adreseze, iar, de multe ori, viteza de reacție poate fi vitală. Consultaţi cu 
periodicitate site-ul www.dnsc.ro pentru a fi la curent cu noutăţile despre incidentele de 
securitate cibernetică, alerte, ameninţări cibernetice etc. 


Recomandăm, totodată, campania de prevenire a criminalităţii informatice în rândul tinerilor ale 


cărei detalii le puteți găsi aici: Campanie de prevenire a criminalităţii informatice în rândul 
tinerilor (dnsc.ro).65 


O resursă importantă pentru copii, părinţi și profesori este site-ul campaniei Siguranţa online66, 
proiect de conștientizare la nivel naţional, dedicat tuturor utilizatorilor, iniţiat de DNSC, Poliţia 
Română și Asociația Română a Băncilor. Site-ul sigurantaonline.ro este un instrument util pe care 
un utilizator obișnuit îl poate utiliza pentru a deprinde o serie de reflexe vitale pentru protecția 
în mediu online. Acest site are totodată și o componentă dedicată copiilor, care include testarea 
abilităților de securitate cibernetică ale acestora, dar și mai multe broșuri cu benzi desenate, 
prin intermediul cărora li se explică copiilor cum funcționează principalele ameninţări din mediul 
online. Broșurile pot fi descărcate gratuit de pe site.“ 


Această publicaţie este licențiată sub CC-BY 4.0: "Cu excepția cazului în care se specifică altfel, 
reutilizarea acestui document este autorizată sub licența Creative Commons Attribution 4.0 International 
(CC BY 4.0) (https://creativecommons.org/licenses/by/4.0/). Aceasta înseamnă că reutilizarea este 
permisă, cu condiția menţionării corespunzătoare și a indicării oricăror modificări”. 


ai5Adi21;3 se poate folosi atunci când informaţiile prezintă un risc minim de utilizare abuzivă, în 
conformitate cu normele și procedurile aplicabile pentru publicare. Sub rezerva regulilor standard ale 
drepturilor de autor, informaţiile TLP:CLEAR pot fi partajate fără restricţii. 


Informaţiile și opiniile conţinute în acest document sunt furnizate "ca atare" și fără garanții. Referirea din 
prezentul document la orice produse, procese sau servicii comerciale specifice prin denumire comercială, 
marcă comercială, producător sau în alt mod nu constituie sau implică aprobarea, recomandarea sau 
favorizarea acestora de către Asociația Specialiștilor în Confidenţialitate și Protecția Datelor (ASCPD) sau 
Directoratul Naţional de Securitate Cibernetică (DNSC), iar aceste îndrumări nu vor fi utilizate în scopuri 
publicitare sau de aprobare a produselor. 


* DNSC, Aţi fost păcălit printr-un scam? Disponibil pentru download direct, la: 
https: //dnsc.ro/vezi/document/cum-procedez-daca-am-fost-pacalit-printr-un-scam 


4 DNSC, Our contact information, https://dnsc.ro/contact 


*5 DNSC, Campanie de prevenire a criminalităţii informatice în rândul tinerilor. Disponibil la: https://dnsc.ro/pagini/campania-prevenire- 
criminalitate-informatica 


* https: //sigurantaonline.ro/ 


*7 Siguranţa online, POVEȘTI, Disponibil la: https://sigurantaonline.ro/povesti/ 

